Tietoa meistä - Lifeturn\nTervetuloa Lifeturn verkkokauppaan\nOlemme suomalainen, 2018 perustettu kahden perheen yritys. Meiltä löydät tuotteita kuntoiluun, terveyteen ja tukemaan kokonaisvaltaista hyvinvointia. Tavoitteemme on tuoda ihmisten elämään elinvoimaa, aitoa iloa ja laatua.\nTotuus on, että hyvinvointi alkaa valinnoista, mitä teet kehosi ja mielesi suhteen. Lifeturn auttaa sinua tekemään parempia valintoja ja tukemaan sinun arkeasi, niin kotona ja töissä laadukkaiden tuotteiden avulla.\nPerustimme Lifeturn Oy:n auttamaan ihmisiä saavuttamaan laadukkaamman elämän, jonka uskomme saavuttavamme tarjoamalla laadukkaita tuotteita, joilla ihmiset voivat parantaa hyvinvointia kokonaisvaltaisesti.\nMeillä kummallakin perustajalla on perheet ja ymmärrämme hyvin nykyajan kuormittavan arjen sekä päivittäiset haasteet. Onnellisen perheen, menestyvän uran ja oman hyvinvointisi tasapainottaminen on erittäin tärkeää. Juuri näissä asioissa haluamme tukea sinua asiakkaanamme.\nSinä olet tärkeä osa tarinaamme\nSinä asiakkaana olet meille tärkeä. Pienenä suomalaisena toimijana haluamme palvella sinua mahdollisimman hyvin ja panostamme todella asiakkaidemme tyytyväisyyteen. Haluamme sinun saavuttavan laadukkaamman elämän, motivoitua liikunnasta, nauttia terveellisestä ravinnosta ja nukkua sikeämmin. Haluamme myös panostaa saumattomaan ostokokemukseesi kaupassamme. Siksi tarjoamme nopean toimituksen Turussa sijaitsevasta varastosta, monipuoliset toimitusvaihtoehdot ja laajat maksutavat.\nKiitos, kun luit tarinamme! Jos sinua vielä askarruttaa jokin asia, niin voit laittaa meille helposti viestiä verkkokaupan chatissa tai sähköpostilla [email protected]. Vastaamme sinulle mahdollisimman pian!\nRauli ja Joni


Pesäkarhut kohti Halli-SM-lopputurnausta – Pesäkarhut\nPesäkarhujen edustusjoukkue suuntaa tulevana viikonloppuna kohti länsirannikon naapuria Raumaa ja Halli-SM-lopputurnausta. Lauantai tuo tullessaan kaksi erittäin kovatasoista ottelua, joiden tulokset määräävät sunnuntain marssimisjärjestyksen ja loppuottelupaikat.\nViikonlopun Halli-SM-lopputurnaus käynnistyy lauantaina lohkoissa pelattavilla avausotteluilla. Alkuturnausten sijoitusten perusteella Pesäkarhut on sijoitettu tasoltaan haastavaan lohkoon, nimittäin vastaan asettuvat sekä hallitseva Suomen mestari Lapuan Virkiä, että emäntäjoukkue Rauman Lukko.\nPesäkarhut on otellut harjoituspelikauden aikana molempia joukkueita vastaan. Helmikuun alussa pelatussa ottelussa Pesäkarhut taipui toisen jakson menestyksekkäästä pelaamisesta huolimatta luvuin 0-1 (3-9, 2-2). Porilaisjoukkue on kuitenkin kehittynyt eteenpäin vajaassa kahdessa kuukaudessa:\n– Meillä on ollut pelejä Lapuan pelin jälkeen jo viisi kappaletta, joten tietysti olemme menneet siitä jo eteenpäin. Virkiä-ottelussa oli viimeksi jo todella hyvää peliä. ainoastaan ensimmäinen ulkovuoro oli se, missä menimme vikaan, kertoo Pesäkarhujen kakkospelinjohtaja Sami Österlund.\nMyös turnauksen emäntäjoukkuetta Rauman Lukkoa vastaan Pesäkarhut on päässyt harjoittelemaan peräti kahdesti. Ensimmäinen kohtaaminen tapahtui Halli-SM-alkuturnaksessa Raumalla, jolloin porilaiset joutuivat pettymän tiukan väännön jälkeen 1 – 0 (1 – 0, 1 – 1). Viime viikolla pelatussa Naistenpäivän turnauksessa Porin Karhuhallissa taas roolit vaihtuivat. Tuolloin oli Pesäkarhujen vuoro voittaa ottelu nimiinsä yhden jaksovoiton turvin numeroin 1-0 (4-2, 0-0). Lauantain kohtaamisen lopputulos ei siis ole mitenkään ennakoitavissa.\n– Tuleva viikonloppu näyttää näin ennakkoon hyvältä. Joukkueen terveystilanne hyvä ja lähdemme iloisin mielin ensin Lapuan kaatoon ja siitä sitten kohtaamaan rakasta naapuriamme Rauman Lukkoa. Tavoitteenamme on pelata hallikautemme parhaat pelit tässä turnauksessa.\nSuperin turnausennakko: http://www.pesis.fi/superpesis/naiset/?x2333789=8862913\nTurnauksen kotisivut: http://www.fera.fi/hallism/\nKatso ottelut pesistv:stä: http://www.pesis.fi/superpesis/naiset/?x2333789=8863046\nLohko A: Lapua, Rauma, Pori\nLohko B: Jyväskylä, Viinijärvi, Vuokatti


Motiva 1 Ajankohtaista 91 Palvelumme 0 Julkinen sektori 8 Yritykset 0 Koti ja asuminen 7 Ratkaisut 98 Yleinen 0 Energiatieto 0\nPDF 100 Word 0 Excel 0 Powerpoint 1 Tapahtuma 0 Kuva 0 Uutinen 41 Sivu 56 Henkilö 0 Julkaisu 2 Blogi 5\n2009 0 2010 0 2011 0 2012 0 2013 0 2014 2 2015 4 2016 65 2017 43 2018 87 2019 4\nTäyssähköauto Täyssähköauton (akkusähköauton, sähköauton) voimanlähteenä on sähkömoottori ja energiavarastona akusto. Täyssähköauto tarvitsee latauspisteen käytännössä sillä kiinteistöllä, jossa autoa säilytetään. Markkinoilla on nykyään useita täyssähköautomalleja, ja niiden tarjonta on lisääntymässä. Täyssähköautojen määrän ennustetaan kasvavan, kun markkinoille tulee lisää...\n18.5.2017 10.00 Motiva julkaisi videon latauspisteiden käyttökokemuksista Osana yhteisrahoitteista projektia Motiva on julkaissut toisen videon, jossa kuullaan kokemuksia latauspisteiden rakentamisesta ja käytöstä. Taloyhtiöiden kannattaa varautua sähköajoneuvojen yleistymiseen ja huomioida latauspisteiden rakentaminen hyvissä ajoin. Myös kuluttajat ovat uuden edessä, kun...\nSähköauton lataustekniikka ja turvallisuus Miten sähköautoa ladataan? Sähköauton lataus tapahtuu liittämällä latausjohto sähköauton korissa olevaan pistokkeeseen ja latauspisteen pistorasiaan. Sähköauton akuston latautuminen täyteen kestää, lataustavasta riippuen, 15 minuutista (pikalataus) yli kahteentoista tuntiin. Latauspisteiden toiminta Varsinaisessa sähköauton...\nLadattavien autojen tarjonta kasvaa, hinnat laskevat yhä ja toimintamatkat kasvavat, mutta bensiini-, diesel- ja kaasuautot ovat yhdessä suhteessa ylivoimaisia ladattaviin autoihin nähden: niiden tankkaus vie vain muutaman minuutin. Tilanne tuskin muuttuu. Siinä missä keskimääräisellä 30 litran tankkauksella saadaan dieselautoon kolmessa minuutissa – maksamisineen – noin 600...\nTurvallinen lataus kotitalouspistorasiasta Mikä tahansa kotitalouspistorasia (schuko) ei ole turvallinen täyssähköauton tai ladattavan hybridin lataamiseen. Pistorasia voi olla kulunut, hapettunut tai jopa viallinen. Vaikka pistorasia olisikin kunnossa, sen asennus ei välttämättä sovellu latauspisteeseen. Syöttökaapeli voi latauksen aikana kuumentua, jos se on liian ohut tai se...\nSähköautot Sähköautoista puhuttaessa tarkoitetaan akkusähköautoja, joiden kaikki ajamiseen tarvittava sähköenergia on varastoitu autossa oleviin akkuihin. Sähköautot olivat suosittuja autoilun alkuaikoina 1900-luvun alussa, jolloin polttomoottoriautot olivat usein kalliimpia, meluisampia ja epäluotettavampia kuin sähköautot. Sähköautot olivat jo silloin hiljaisia,...\n3.3.2015 8.00 Ecodriving-koulutusta nyt saatavilla maanlaajuisesti Laadukasta ja valvottua turvallisen ja vastuullisen ajotavan koulutusta on nyt saatavilla maanlaajuisesti EcoDriving-kouluttajilta. Koulutusta on tarjolla viitenä erihintaisena peruspakettina: Teoria, Demo, Eco 1, Eco 2 ja Eco 3. Koulutus kattaa sekä turvallisuusosion riskianalyyseineen että ympäristöosion, johon...\nSähköautolla töihin Savonlinnalaisella kampaamoyrittäjä Taneli Muhosella on ollut sähköauto käytössään vuodesta 2011. Puolentoista vuoden kokemus Citroenin C-Zerosta on vakuuttanut hänet hyvillä ominaisuuksillaan. Auto todellisen tarpeen mukaan Muhonen on tottunut työssään käyttämään erilaisia ladattavia laitteita, kuten leikkureita ja kuivaimia, joten sähkön käyttö auton...


UUDEHKOT TOVERIT, TUTTU TUKHOLMA!\ndesign, kulttuuri ja taide, Lifestyle, matkailu, muoti, shoppailu, työ, ystävät\nKuten muutama postaus aikaisemmin tunnustin, nyt ei ole ihan kaikki inkkarit kanootissa. Sentään jotain sinne paattiin olen haalinut; ystäviä. Uusia ja vanhoja.\nBlog House Stockholm kutsui Snapchatin pioneerit (kjähähä) luokseen Visit Swedenin välityksellä. Reissuun lähti porukka, joista jokainen oli jo entuudestaan toverini. Leikimme kotia neljän päivän ajan Vasastanilla ja poukkoilimme yhdessä sekä erikseen Tukholman katuja.\nLähdimme reissuun Viking Linen Mariellalla, jonka Plate ravintolassa nautimme viineineen yhdeksän ruokalajin menun. Ennen hytteihin valumista suuntasimme toki laivan karaokeen, josta tietenkin syntyi mahtavaa Snäppimateriaalia Vienan ja Artun astuessa lavalle. Heräsimme melko virkeinä Ruotsin päässä ja nautimme Food Gardenin aamiaisen ennen astumista takaisin maan kamaralle.\nValjastimme jengiimme, minullekin muutamalta pressimatkalta entuudestaan tutun, Visit Swedenin Joonas Hallan. Hänen kanssaan ensimmäiseksi kierreltiin liki helteisessä syyskuun Ruotsissa, Södermalmin puodit. Niin paljon olisi ollut kaikenlaista ihanaa joka toisessa kaupassa, lentokoneella paluu onneksi rajoitti hieman törsäämistä. Edelleen harmittaa kuparinen kastelukannu jonka jätin Södermannagatanin Grandpa liikkeeseen. Nytorgsgatanin ja Skånegatanin varsilta löytyy vaikka ja mitä. Suosittelen koluamaan koko Södermalmin ristiin rastiin. Mielettömät ravintolat, Fotografiska, puodit.. Ei mikään ihme, että eksyimme Söderille joka päivä.\nVisiteerasimme Moderna Museetissa, josta harmikseni en löytänyt uutta julistetta seinälleni. Mutta valikoima on laaja ja sinne kannattaa etenkin hyvällä ilmalla tallata vain fiilistelemään museopuotia ja ympäristöä mikäli taidetta ei jaksa tuijottaa. Tallustimme edes takaisin keskustan ydintä, nautimme (minä nautin) monen monta kanelbullea, muutamat ihanat lounaat ja illalliset. Ostin myös aivan liian monta villapaitaa Weekdaylta sekä And The Other Storiesilta.\nPorukka oli hyvä ja itse koin tutustuvani taas astetta paremmin Arttuun ja Vienaan, Minnin ja Peetan ollessa jo läheisempiä ystäviäni. Intensiiviset porukkareissut saattavat olla toisinaan raskaita, mutta meillä meininki oli hyvä ja letkeä, tuli naurettua rutkasti! Snäppimateriaalia tuli kaikilta yhteensä varmaan useamman tunnin verran ja seuraajatkin jaksoivat pysyä jengin kelkassa.\nIhania ihmisiä ei voi koskaan olla elämässä liikaa ja saan olla onnellinen, että olen kolmekymppisenä löytänyt elämääni paljon mahtavia tyyppejä joiden kanssa on samalla aaltopituudella. Visuaalisuus, avoimmuus, huumori ja sosiaalisuus yhdistää ehdottomasti tätä jengiä ja muitakin uusia tovereita joiden kanssa tunnen oloni kotoisaksi. Työt, loma ja arki tuntuu kevyemmältä hyvällä porukalla.\nSyyskuun Snäpit ovat jo historiaa, mutta mikäli jengin toilailut kiinnostaa jatkossakin, mukana reissussa olivat @peetanenbest @mustarttu @vienak @minnihei ja @kaisujouppi\nKiitos Blog House Stockholm, palaamme mielellämme.\nLAURA FRIMAN MENI NAIMISIIN


Uskomaton virhe laboratoriossa: Potilaat saattoivat altistua jopa hiville - Keskisuomalainen\nKotimaa 31.03.2016 15:00\nUskomaton virhe laboratoriossa: Potilaat saattoivat altistua jopa hiville\nHelsinkiläisessä laboratoriossa käytettiin eilen vanhoja neuloja. Kuva: Sami Saarenpää\nHelsingin Kampissa sijaitsevassa HUSLABin toimipisteessä tapahtui keskiviikkona virhe. Verinäytteen otossa käytettiin vahingossa jo kertaalleen käytettyjä neuloja. Jopa 19 potilasta saattoi altistua tarttuville taudeille, jopa hiville. Tartuntariski on kuitenkin äärimmäisen pieni.\nVirhe tapahtui keskiviikkona kello 08.45 – 12.45 välisenä aikana HUSLABin Kampin laboratoriossa ja siellä yhdessä näytteenottohuoneessa. Näytteenottaja käytti vahingossa edellisenä päivänä käytettyjä ja poistettavaksi tarkoitettuja turvaneuloja. Heti huomattuaan virheen työntekijä toimi vastuullisesti ja ilmoitti tapahtuneesta esimiehelleen.\n–Taudit, joiden tartunnalle nämä 19 henkilöä ovat teoriassa altistuneet, ovat HIV, HBV (B-hepatiitti) ja HCV (C-hepatiitti). Tartuntariski on kuitenkin käytännössä äärimmäisen pieni, sillä nämä virukset, etenkin HIV ja C-hepatiitti, menettävät tartuntakykynsä elimistön ulkopuolella varsin nopeasti. Tässä tapauksessa neulaan mahdollisesti jäänyt veri oli lisäksi kuivunut yli 12 tuntia ennen kosketusta seuraavaan potilaaseen. Julkisista tiloista tavataan paljon niin sanottuja löytöneuloja, mutta edes niihin liittyneistä pistosvahingoista ei ole maailmalla kuvattu yhtään HIV-tartuntaa, kertoo HYKS Infektiosairauksien klinikan ylilääkäri Asko Järvinen.\nValvira päättää Huslab-toimista myöhemmin


Tule yrityskumppaniksi - istutapuita.fi\nYrityksenne panos voi perustua esimerkiksi istutettujen taimien määrään, metsitetyn alueen suuruuteen tai tiettyyn määrään sidottua hiilidioksidia.\nVoit tehdä kerralla hyvää tai voimme suunnitella yrityksellenne sopivan pidempiaikaisen ratkaisun. Ota yhteyttä niin mietitään teidän yritykselle sopivin tapa vaikuttaa.\n”Olin jo pitkään etsinyt mahdollisuutta kompensoida verkkokauppamme hiilijalanjälkeämme ja käyttämäämme puumateriaalia istuttamalla puita. Myymme aidosti Suomessa valmistettuja huonekaluja ja kodinsisustusta, joten myös kompensointi piti luonnollisesti tapahtua Suomessa.\n”Olimme Havusella jo jonkin aikaa pohtineet, kuinka voisimme kantaa kortemme kekoon luonnon hyväksi. Alan toimijoista ei oikein löytynyt meille sopivaa kumppania – puiden istutus tuntui meille luontevimmalta vaihtoehdolta, ja halusimme olla 100 % varmoja siitä, että hankituilla istutuksilla rakennettaisiin toimiva hiilinielu. Tämä voidaan mielestämme varmistaa lähinnä vain sillä, että toimijalla on koko homma omissa hyppysissään.


Yritys Oy:n taloushallinto ja kannattavuuden - PDF\nYritys Oy:n taloushallinto ja kannattavuuden\nDownload "Yritys Oy:n taloushallinto ja kannattavuuden"\n1 Maria Eronen Yritys Oy:n taloushallinto ja kannattavuuden tunnuslukuja Opinnäytetyö Liiketalouden koulutusohjelma Toukokuu 2009\n2 KUVAILULEHTI Opinnäytetyön päivämäärä Tekijä(t) Maria Eronen Koulutusohjelma ja suuntautuminen Liiketalouden ko. Taloushallinto Nimeke Yritys Oy:n taloushallinto ja kannattavuuslaskelmia Tiivistelmä Tämän opinnäytetyön toimeksiantajana toimii Yritys Oy. Opinnäytetyön tavoitteena on selvittää ja tutkija Yritys Oy:n taloushallinnon hoitamista ja organisointia sekä laskea yrityksen lyhyen aikavälin sekä pitkän aikavälin kannattavuuden tunnuslukuja. Tarkoitus on lisätä yrityksen osakkaiden tietämystä ja taitoja taloushallintoon kuuluvia tehtäviä kohtaan sekä organisoida yrityksen ja heidän kirjanpitäjän välistä yhteistyötä. Opinnäytetyö on suoritettu laadullisen tutkimusmenetelmän periaatteita noudattaen, koska opinnäytetyössä tutkitaan yhden yrityksen taloushallintoa ja kannattavuuden tunnuslukuja. Tutkimuksen näkökohta on selvittää asioita Yritys Oy:n kannalta eli osakeyhtiön näkökulmasta. Tutkimusaineistona tässä työssä käytetään Yritys Oy:n osakkaita, heidän kirjanpitäjää ja dokumentteja yrityksen toiminnasta. Tutkimusaineistoa kerätään haastatteluiden, havainnoinnin ja dokumenttien avulla. Opinnäytetyön lähdeaineisto muodostuu pääsääntöisesti kirjoista ja Internet dokumenteista, mitkä käsittelevät esimerkiksi kirjanpitolakia, tilinpäätöstä, johdon laskentatoimea ja Taloushallintoliitto ry:n ohjeita tilitoimistoille. Opinnäytetyön ongelma selvisi ja muotoutui työn alkuvaiheissa, kun yrityksen osakkaiden kanssa oli käyty keskusteluita. Tutkimuksessa kävi ilmi se, että ongelmat taloushallinnon tehtävien hoidossa, johtui lähinnä osakkaiden tietämättömyydestä ja taidottomuudesta. Yritys Oy:n kannattavuuden tunnusluvut ovat kohtalaiset pääsääntöisesti ja ne tulevat muuttumaan, koska yrityksen toiminta tulee kehittymään ja laajentumaan toiminta ympäristössä tapahtuvien muutosten myötä. Asiasanat (avainsanat) Taloushallinto, yleinen laskentatoimi, johdon laskentatoimi, kannattavuuden tunnuslukuja Sivumäärä Kieli URN 44 s. + liitt.5 s. Suomi URN:NBN:fi:mamkopinn Huomautus (huomautukset liitteistä) Toimeksianto: Yritys Oy Ohjaavan opettajan nimi Vesa Nykänen Opinnäytetyön toimeksiantaja\n3 DESCRIPTION Date of the bachelor's thesis Author(s) Maria Eronen Degree programme and option Business Management Name of the bachelor's thesis Financial administration and profitability of Company X Abstract The purpose of this bachelor s thesis was to examine the organisation of financial administration. Second starting point for the bachelor s thesis was to examine the short-period profitability and the long-period profitability of Company X. The study was described from Company X point of view the financial administration. By the request of the owners of Company X the Company real name has been used. The research method of this bachelor s thesis was qualitative, because the study deals with one company. A characteristic of the qualitative research method was the aim of the research was not clear at the beginning of the study. The aim of the research became clear during the research. Research materials included for example interviews, observations and documents of Company X. The Source materials of the study included for example Bookkeeping Act, the guidelines of Accounting Board and the guidelines of Taloushallintoliitto ry. The Company X has assigned nearly all its financial administration to an accounting agency. This arrangement has caused the main problems. The interviews whit both the Company X and accounting agency showed that there was a need to clarify the practical issues and to increase the communication between the companies. The profitability of The Company X was quite good. The profitability evolves from current factor, because the business activity of The Company X advances. Subject headings, (keywords) Financial accounting, profitability, Pages Language URN 44 p. + appendix.5 p. Finnish URN:NBN:fi:mamk-opinn Remarks, notes on appendices Company X Tutor Vesa Nykänen Bachelor s thesis assigned by\n4 SISÄLTÖ 1 JOHDANTO YRITYKSEN YLEINEN LASKENTATOIMI Kirjanpito Tilinpäätös JOHDON LASKENTATOIMI Kannattavuus laskelmat Lyhyen aikavälin kannattavuuden tunnusluvut Pitkän aikavälin kannattavuuden tunnusluvut Taloustoimintojen johtamisen kolmea tasoa TILITOIMISTON VELVOLLISUUDET Hyvä tilitoimistotapa Alan yleiset sopimusehdot TUTKIMUSMENETELMÄ JA TUTKIMUSAINEISTO Laadullinen tutkimusmenetelmä ja sen toteutustapa Tutkimusaineisto Tämän opinnäytetyön tutkimusmenetelmä ja tutkimusaineisto Laadullisen tutkimuksen arvioiminen YRITYS OY Yritys Oy:n ja heidän kirjanpitäjän Yritys Oy:n taloushallinto Yritys Oy:n kannattavuuslaskelmat JOHTOPÄÄTÖKSET JA TULEVAISUUDEN SUUNNITELMAT Yritys Oy:n taloushallinto Yritys Oy:n kannattavuuden tunnusluvut Tulevaisuuden suunnitelmat PÄÄTÄNTÖ LÄHTEET LIITTEET\n5 1 JOHDANTO 1 Tämän opinnäytetyön perustana ovat työn toimeksiantajan asettamat kysymykset ja toiveet. Tämän opinnäytetyön toimeksiantajana on Yritys Oy. Eteläsavolaisessa Yritys Oy:ssä on kolme osakasta, jotka hoitavat pääsääntöisesti yrityksen toiminnan. Osakkaiden apuna taloushallinnon hoitamisessa on Tilitoimisto Oy:ssä työskentelevä kirjanpitäjä. Tilitoimisto Oy on Etelä-Savossa toimia taloushallinnon peruspalveluita tarjoava tilitoimisto. Yritys Oy:n toimiala on koneiden ja laitteiden maahantuonti sekä maatalouden koneurakointi. Opinnäytetyön tutkimusongelmana on saada selville, kuinka kehittää Yritys Oy:n taloushallinnon hoitamista ja järjestelemistä. Toinen tutkimusongelma on selvittää Yritys Oy:n kannattavuutta lyhyellä ja pitkällä aikavälillä kannattavuuden tunnuslukujen avulla. Yritys Oy:n yleisestä laskentatoimesta vastaa pääsääntöisesti Tilitoimisto Oy:ssä työskentele kirjanpitäjä. Johdon laskentatoimesta vastaavat Yritys Oy:n kolme osakasta. Tavoitteena on edellä mainittujen asioiden selvittäminen niin, että toimeksiantaja saa vastauksen kysymyksiinsä ja voi opinnäytetyön perusteella kehittää toimintaansa haluamaansa suuntaan. Tavoitteena on saada yrityksen osakkaille lisäymmärrystä ja mielenkiintoa yrityksen taloushallintoa kohtaan. Tavoitteena on myös selvittää osakkaille Yritys Oy:n kannattavuuden tunnusluvut ja tunnuslukujen laskemista. Viitekehyksen lähdeaineisto on pääasiassa kirjoja ja Internetistä löytyvää materiaalia, jotka koskevat kirjanpitovelvollisten velvollisuuksia, kirjanpitolakia, tilitoimistojen velvollisuuksia, Kirjanpitolautakunnan antamia ohjeistuksia ja kannattavuuden tunnuslukuja. Viitekehykseen tulevaa lähdeaineistoa tullaan käsittelemään osakeyhtiön näkökulmasta, koska opinnäytetyön toimeksiantajan yhtiömuotoa on osakeyhtiö. Tutkimusaineistona tullaan käyttämään Yritys Oy:n osakkaiden kokemuksia, kirjanpitäjän kokemuksia ja yritysten Internet-sivuja. Tässä opinnäytetyössä tullaan käyttämään kvalitatiivista tutkimus eli laadullista tutkimusta, jossa työssä keskitytään rajallisempaan ongelmaan eli yhden yrityksen yhteen toiminnan alueeseen. Laadullisessa tutkimuksessa kuvaillaan ja selitetään tutkittavan ilmiön toimintaa. Tutkittavaa ilmiötä tutkitaan ja selvitetään haastattelujen, havainto-\n6 2 jen ja valmiina olevien aineistojen pohjalta. Tämä soveltuu tähän opinnäytetyöhön parhaiten, koska tutkimusaineisto koostuu pääasiassa Yritys Oy:n osakkaiden ja kirjanpitäjän haastatteluista, havainnoinneista sekä dokumenteista, jotka koskevat Yritys Oy:n taloushallintoa. Eettisyyttä tullaan huomioimaan koko prosessin ajan, jotta opinnäytetyö antaa luotettavan kuvan Yritys Oy:stä ja sen asettamien ongelmien ratakisuista. Opinnäytetyötä tehdessä lähdeaineistojen tekijöiden tekijänoikeutta tullaan kunnioittamaan ja lähdeaineistona tullaan käyttämään useita lähteitä, jotta saadaan tarpeeksi kattava ja todellinen kuva käsiteltävistä asioista. Eettisyys tulee esillä opinnäytetöiden julkaisemisessa eli opinnäytetyöt ovat pääsääntöisesti julkisia. Näin ollen Yritys Oy:n kannalta ei yrityksen eikä osakkaiden nimiä julkaista, jotta ei paljastuisi yrityksen liikesalaisuuksia ja henkilökohtaisia tietoja. Opinnäytetyössä ei tulla julkaisemaan Tilitoimisto Oy:n nimeä eikä kirjanpitäjän nimeä. Tässä opinnäytetyössä tullaan tilinpäätöksestä käsittelemään tuloslaskelmaa, tasetta, rahoituslaskelmaa ja toimintakertomusta, koska niistä toimeksiantaja haluaa saada tietoja ja yrityksen 2008 tilinpäätöksestä tullaan hyödyntämään tuloslaskelman ja taseen tietoja kannattavuuden tunnuslukuja selvittäessä. Toimeksiantajan toiveesta lyhyen aikavälin kannattavuuden tunnusluvuista käydään läpi käyttökate ja käyttökateprosentti ja liikevoitto sekä liikevoittoprosentti. Pitkän aikavälin kannattavuuden tunnusluvuista käydään toimeksiantajan toivomuksen mukaan läpi pääoman tuottoprosentti, sijoitetun pääoman tuottoprosentti ja oman pääoman tuottoprosentti. 2 YRITYKSEN YLEINEN LASKENTATOIMI Kirjanpitovelvollisen taloushallinto koostuu karkeasti jaettuna kahdesta osasta, yleisestä laskentatoimesta (financial accointing) ja johdon laskentatoimesta (management accounting). Kirjanpitovelvollisen yleinen laskentatoimi muodostuu kirjanpidosta ja tilinpäätöksestä ja johdon laskentatoimi muodostuu johdon päätöksien teosta ja niihin liittyvistä laskelmista. Laskentatoimien tarkoitus on luoda raportteja, jotka kuvaavat kirjanpitovelvollisen taloudellista tilannetta ja antavat tukea erityisesti johdon päätöksentekoihin, mutta luoda myös tarvittavaa informaatiota kirjanpitovelvollisen sidosryhmien päätöksien tekoa varten. Kirjanpitovelvollisen toiminnan sidosryhmiä ovat\n7 3 esimerkiksi sijoittajat, rahoittajat ja verohallinto. Yleisessä laskentatoimessa tehdään pääsääntöisesti rekisteröintiä ja kirjauksia kirjanpidon tietojärjestelmään ja johdon laskentatoimessa hyväksikäytetään yleensä yleisessä laskentatoimessa aikaan saatuja raportteja. Johdon laskentatoimessa usein hyödynnetään yleiseen laskentatoimeen kuuluvan tilinpäätöksen dokumentteja. (Neilimo & Uusi-Rauva 2005, ) Kirjanpitovelvollisen johdon laskentatoimia käsittelen tarkemmin toisessa luvussa. Yleisessä laskentatoimessa taloushallinnon tarkoitus on hoitaa asianmukainen kirjanpito ja sen pohjalta tuottaa toiminnasta tilinpäätös ja muita tarvittavia raportteja. Tässä taloushallinnon osassa kirjanpito ja tilinpäätös ovat kirjanpitovelvolliselle lakisääteisiä, joita säädellään Euroopan yhteisöjen yhtiöoikeudellisissa direktiiveissä sekä Suomen omassa lainsäädännössä. Suomen oma lainsäädäntö taloushallinnon osalta koostuu kirjanpitolaista ja asetuksista, joiden lähtökohtana on Euroopan yhteisöjen yhtiöoikeudellisissa direktiiveissä annetut ohjeistukset. Kirjanpitoa säätelee myös hyvä kirjanpito tapa, joka on yleisesti noudatettava käytäntö ja sitä valvoo kirjanpitolautakunta. Kirjanpitolautakunta on kirjanpitolaissa asetettu ja se toimii kauppa- ja teollisuusministeriön yhteydessä. (Kinnunen ym. 2004, ) Seuraavaksi käsittelen tarkemmin yrityksen yleisen laskentatoimen osa-alueita eli kirjanpitoa ja tilinpäätöstä. 2.1 Kirjanpito Kirjanpitolaissa annetaan monia määräyksiä koskien kirjanpitovelvollisen harjoittamaa toimintaa varten ja siitä pidettävää kirjanpitoa varten. Näitä määräyksiä tulee pääsääntöisesti kaikkien kirjanpitovelvollisten noudattaa, jotta heidän kirjanpitonsa olisi hyväksyttävää, oikean mukaista ja yhdenmukaisia. Kirjanpitolain määräyksiä ovat muun muassa kirjanpitovelvollisuuden määrittely, hyvä kirjanpitotapa, kahdenkertainen kirjanpito, tilikausi, liiketapahtumien kirjaaminen, tosite kirjanpidon perustana, kirjanpidon tarkastettavuus, kirjanpitoaineiston säilyttäminen sekä koneelliset tietovälineet ja niiden hyödyntäminen. Edellä lueteltuja määräyksiä käsittelen tarkemmin seuraavaksi. Kirjanpitovelvollisuus ja hyvä kirjanpitotapa Kirjanpitovelvollisuus syntyy, jos yksityishenkilö, yhteisö tai muu vastaava harjoittaa liike- tai ammattitoimintaa. Kirjanpitovelvollisuudesta säädetään kirjanpitolaissa, jos-\n8 4 sa mainitaan edellä mainittujen lisäksi se, että kirjanpitovelvollisuuden syntymisen perustana pidetään yrityksen juridista organisoitumismuotoa. Tuolloin muun muassa osakeyhtiöt ovat aina kirjanpitovelvollisia riippumatta siitä, harjoittavatko ne liike- tai ammattitoimintaa. (Fredriksson ym. 2006, 22.) Ammatinharjoittajien kirjanpitovelvollisuus on paljon suppeampaa kuin liiketoiminnan harjoittajan. Liiketoiminnan harjoittamista syntyy silloin, kun tapahtuu jatkuvaa tarkoituksen mukaista tuotantotoimintaa ansaintatarkoituksella. Liiketoiminnan harjoittamiselle tunnusomaista on omistaa tuotantovälineitä ja toimintaa sisältyvä rahoitusten käyttäminen. Suomessa toimivan kirjanpitovelvollisen tulee pitää kirjanpitoa ja laatia tilinpäätös kaikista niistä tapahtumista, jotka tapahtuvat Suomessa. (Leppiniemi & Kykkänen 2001, ) Hyvän kirjanpitotavan toteuttaminen syntyy silloin, kun kirjanpitovelvollinen noudattaa kirjanpitoa koskevia periaatteita, määräyksiä, säädöksiä ja ohjeistuksia, joita kaikkien kirjanpitovelvollisten tulee noudattaa. Hyvää kirjanpitotapaa määrittelevät kirjanpitolaki, kirjanpitoasetus, kauppa- ja teollisuusministeriön päätökset ja kirjanpitolautakunnan yleisohjeet ja lausunnot. Kun kirjanpitovelvollinen on noudattanut hyvää kirjanpitotapaa, voi tilintarkastaja tilinpäätökseen merkitä lauseen, jossa hän toteaa kirjanpitovelvollisen tilinpäätöksen laadinnan noudattavan hyvää kirjanpitotapaa. (Rekola-Nieminen 2006, ) Hyvän kirjanpitotavan noudattamisessa tulee huomioida laissa määrättyjen säännösten lisäksi Suomessa käytössä olevat erityispiirteet ja joissakin tapauksissa hyvän kirjanpitotavan noudattaminen vaatii ristiriitaisia kirjauksia verotuksen kanssa. Verotuksessa ei esimerkiksi vähennyskelpoiseksi hyväksytä arvonalentumispoistoja, kun ne hyvän kirjanpitotavan mukaan tulee kuitenkin tilinpäätöksessä huomioida. Suomessa omaksuttu erityispiirre meno-tulo teoria, jota tulee hyvän kirjanpitotavan mukaan noudattaa, ei ole EU-direktiivinen säännöksi, joihin kuitenkin Suomen kirjanpitolaki perustuu. Hyvän kirjanpitotavan mukainen toiminta täydentää kirjanpitovelvollisen lakien ja asetusten soveltamista ja tulkintaa. (Fredriksson ym. 2006, 25.) Kahdenkertainen kirjanpito ja tilikausi Kirjanpitolaissa määritellään kahdenkertaisesta kirjanpidosta. Siinä todetaan niin, että kirjanpitovelvollisten tulee pitää kahdenkertaista kirjanpitoa lukuun ottamatta ammatinharjoittajia, jotka voivat pitää yhdenkertaista kirjanpitoa halutessaan. Kahdenkertainen kirjanpito tarkoittaa sitä, että kirjanpitovelvollinen kirjaa liiketapahtuman yhtä\n9 5 suurena vähintään kahdelle tilille. (Jänkälä 2008, 46.) Kahdenkertaisen kirjanpidon perustarkoitus on saada kirjauksilla muodostumaan tuloslaskelma ja tase samanaikaisesti. Samanaikaisuus onnistuu, kun liiketapahtumista kirjataan viennit toisen tilin debet- ja toisen kreditpuolelle. Kahdenkertainen kirjanpito on onnistunut, kun tase ja tuloslaskelma sekä taseen puolet voidaan täsmäyttää. Tuolloin tase ja tuloslaskelma osoittavat yhtä suuret voitot sekä taseen vastaava puoli ja vastattavaa puoli osoittavat saman loppusumman. (Rekola-Nieminen 2006, ) Tilikausi on pääsääntöisesti 12 kuukauden mittainen ajanjakso, jolta kirjanpitovelvollisen tulos selvitetään. Kirjanpitovelvollisen tilikausi noudattaa yleensä kalenterivuotta, mutta tilikausi voi olla myös muu 12 kuukauden jakso ja poikkeustapauksessa tilikausi voi olla kestoltaan muu kuin 12 kuukautta, jos se sopii sinä hetkenä kirjanpitovelvollisen toimintaan paremmin. (Kirjanpidon ABC 2007.) Poikkeustapauksessa kirjanpitovelvollisen tilikausi voi olla lyhyempi tai pidempi kuin 12 kuukautta. Poikkeustapauksia ovat kirjanpitovelvollisen aloittaessa toimintaa, lopettaessa toimintaa tai muuttamassa tilinpäätöksensä ajankohtaa, kuitenkin poikkeustapauksessa tilikausi voi pisimmillään olla 18 kuukautta. (Jänkälä 2008, 47.) Liiketapahtumien kirjaaminen Kirjanpitovelvollisen liiketapahtumien kirjaamista ja kirjanpitoaineistoa koskevat määräykset annetaan kirjanpitolain toisessa luvussa. Kirjanpitolain toisessa luvussa käsiteltävä kirjanpitovelvollisen liiketapahtumien kirjaaminen sisältää määritykset liiketapahtumille, kirjanpitotileille ja tililuettelolle, kirjaamisenperusteille sekä kirjanpitojärjestykselle ja ajankohdalla. Kirjanpitolain mukaan kirjanpitovelvollisen liiketapahtumat ovat menoja, tuloja ja rahoitustapahtumia sekä niiden oikaisu- ja siirtoeriä. Kirjanpitovelvollisen menot koostuvat tuotannontekijöiden rahassa ilmaistua vastiketta ja tulot koostuvat suoritteen rahassa ilmaistua vastiketta. Rahoitustapahtumat koostuvat pääoman sijoituksista ja palautuksista, voitonjaosta ja edellä mainittujen toimintojen aiheuttamista kassasta - ja kassaanmaksuista. (Fredriksson ym. 2006, ) Kirjanpitovelvollisen liiketapahtumiin liittyy kirjanpitolaissa annetut säädökset kirjanpitotileistä ja tililuettelosta. Kirjanpitotilit tulee pitää sisällöltään samanlaisine ja liiketapahtumat tulee kirjata eri kirjanpitotileille asian mukaan. Kirjanpitotilien sisältöä saa muuttaa, jos kirjanpitovelvollinen on vaihtamassa tililuetteloaan tai hänellä on jokin\n10 6 erityinen syy. Jokaisena tilikautena kirjanpitovelvollisen tulee luoda käyttämistään kirjanpitotileistä tililuettelo, jonka tarkoitus antaa riittävä ja selkeä kuva kirjanpitovelvollisen käyttämistä kirjanpitotileistä. Yhtenäisiä ja selkeitä vaatimuksia tililuettelon muotoon ei ole saatu luotua, mutta vähimmäisvaatimuksena niiden tulisi antaa tarvittava informaatio arvonlisäverovalvonnan vaatimuksille ja välittömän verotuksen tarpeille. Hyvästä tililuettelosta tulisi löytyä tilien nimet ja numerot sekä tieto siitä, päätetäänkö tili tase tai tuloslaskelmaan. (Rekola-Nieminen 2006, ) Liiketapahtumia kirjatessa tulee huomioida kirjanpitolaissa annetut määritykset kirjaamisperusteesta, kirjausjärjestyksestä ja ajankohdasta. Ensisijaisesti kirjaamisperusteena tulee käyttää suoriteperusteista kirjanpitoa, jossa ostaja kirjaa menon kirjanpitoonsa saatuaan tuotannontekijän myyjältä. Myyjä vastaavasti kirjaa tulon kirjanpitoonsa luovuttaessaan tuotannontekijän ostajalle. (Fredriksson ym. 2006, 41.) Kirjaamisperusteena voidaan käyttää myös maksuperusteista kirjanpitoa, jossa ostajan menot ja myyjän tulot kirjataan kirjanpitoon maksun tapahtuessa. Maksuperusteisen ja suoriteperusteisen kirjanpidon eroavaisuus on myös se, että maksuperusteisessa kirjanpidossa ei käytetä myyntisaamiset ja ostovelka tilejä. Liiketapahtumia kirjatessa tulee huomioida kirjausten kirjausjärjestys ja ajankohta, jolloin kirjaukset tulee tehdä asia- ja aikajärjestyksessä. Tuolloin liiketapahtumien kirjaamiseen kuuluu päivääminen ja tositenumeron, vientiselityksen sekä rahanmäärän merkitseminen kirjanpitoon, jolloin tositteet ovat kirjanpidossa tositenumerojärjestyksessä eli aikajärjestyksessä ja tiliöitynä eli asiajärjestyksessä. (Kirjanpidon ABC 2007.) Tosite kirjanpidon perustana Kirjanpitovelvollisen kirjanpidon perustana on tosite eli dokumentti liiketapahtumista, joka voi olla paperiversio tai sähköinen dokumentti, joilla todennetaan kirjanpitokirjauksessa tehty liiketapahtuma. Tositteiden tulee olla alkuperäisiä, luotettavia, kirjanpitovelvolliselle osoitettuja ja niistä tulee löytyä tositteen antajan nimi ja osoite, liiketapahtuman sisältö, päiväys sekä rahamäärä. Menotositteesta tulee käydä ilmi ostettu tuotannontekijä ja sen vastaanottoajankohta ja vastaavasti tulotositteesta myyty tuotannontekijä ja sen luovutusajankohta. Kirjanpitovelvollisen tosite voi olla esimerkiksi kopio lähetetyistä laskuista, alkuperäiset maksettavat lasku, kassakoneen nauhat, rahtikirjat, lähetteet, tiliotteet, verkkolaskut ja kuitit käteis- tai korttimaksuista. Kirjanpitovelvollisen tulee muistaa se, että lämpökirjoitintekniikalla valmistetut kuitit eivät\n11 7 yksinään kelpaa kirjanpitoon, koska ne haalistuvat ennen kymmenen vuoden täyttymistä. Näistä haalistuvista kuiteista tulee ottaa valokopio kirjanpitoa varten. (Kirjanpidon ABC 2007.) Kirjanpitovelvollisen kirjanpidossa käytetyistä tositteista tulee löytyä merkintä käytetyistä tileistä eli tositteeseen tulee tehdä tiliöintimerkintä, jollei peruskirjanpidosta tai muutoinkaan käy ilmi, kuinka kyseisen tositteen liiketapahtuma on kirjattu. Tiliöintimerkintää ei monesti tarvitse tositteeseen tehdä, koska peruskirjanpidon päiväkirjasta käy ilmi käytetyt tilit. Kirjanpitovelvollinen voi laatia itse tositteen, jos hän ei sitä saa ulkopuoliselta. Tuolloin tositteesta tulee löytyä tiliöintimerkinnät, kirjattava summa ja liiketapahtuma, josta tulee olla verbaalinen selitys tai laskelma. Kirjanpitovelvollisen on hyvä muistaa omaa tositettaan tehdessä ja muulloinkin se, että tositteen tulee olla itsenäinen ja sen tulee antaa yksinään tarvittava informaatio kyseisestä liiketapahtumasta. Kirjanpitoon voidaan tehdä kirjauksia ilman tositetta, kun kyseessä on tilikauden aikana tehty kirjaus, jolla korjataan kirjanpitomerkinnässä tapahtunut virhe. Tuolloin korjausmerkinnällä tulee olla selvä yhteys alkuperäiseen kirjaukseen ja alkuperäinen kirjaus tulee säilyttää, muuten tarvitaan korjausmerkinnästä oma tosite. Sallittuja korjauksia edellä esitetyn menetelmän mukaan ovat alkuperäisen kirjanpitomerkinnän päiväystä, tiliöintiä, rahamääräistä arvoa, vientiselitettä, tositenumeroa koskevat korjaukset sekä kirjanpitovientien lisäykset. Korjaukset saadaan tehdä kyseisen tilikauden aikana tai tilikauden jälkeisen neljän kuukauden aikana, jolloin tilinpäätöksen on valmistuttava. (Fredriksson ym. 2006, ) Kirjanpidon tarkastettavuus ja kirjanpitoaineiston säilyttäminen Kirjanpidon tarkastettavuus koostuu kirjausketjusta ja kirjanpidon selväkielisyydestä. Kirjanpidon kirjausketjuvuuden tärkein päämäärä on luoda kirjanpidossa tehtyjen kirjausten välille yhteys, jotta kirjaukset voidaan helposti löytää tuloslaskelmasta ja taseesta. Tositteista tehtyjen kirjausten yhteys tuloslaskelmaan ja taseeseen saadaan muodostettu perus- ja pääkirjanpidon avulla. Toisin sanoen kirjanpitovelvollisen tulee luoda kirjanpitonsa niin, että kirjanpitovelvollisen kirjatessa liiketapahtumat tositteesta peruskirjanpitoon ja pääkirjanpitoon sekä pääkirjanpidosta tarkoitettuun tuloslaskelmaan ja taseeseen säilyy tehtyjen kirjausten välillä yhteys ja kirjaukset ovat helposti todettavissa. (Fredriksson ym. 2006, ) Kirjanpidon selväkielisyys koostuu kirjanpitolain mukaan kirjanpitomerkintöjen selkeydestä ja pysyvyydestä eli kirjanpito-\n12 8 merkintöjä ei saa poistaa. Tekniikan kehittyessä ja sen käyttöönoton yleistyessä sekä tositemäärien kasvaessa, voidaan kirjanpitoaineistoa nykyään säilyttää koneellisissa tietovälineissä paperimuodon sijaan. (Rekola-Nieminen 2006, ) Kirjanpitovelvollisen tulee säilyttää eli arkistoida toimintansa kirjanpito ja tilinpäätökset sekä kirjanpidon ja tilinpäätöksen muodostamiseen tarvitut aineistot. Kirjanpitovelvollinen on itse vastuussa arkistoinnista. Arkistoitavat aineistot voidaan tasekirjaa lukuun ottamatta säilyttää koneellisissa tietovälineissä. Tasekirja tulee säilyttää paperisessa muodossa. (Kirjanpidon ABC 2007.) Tasekirjan ja kirjanpitokirjojen säilytysaika on 10 vuotta, joka lasketaan tilikauden päättymisestä lähtien. Kun tilikauden tositeaineiston säilytysaika on kestoltaan kuusi vuotta, joka lähdetään laskemaan kalenteri vuoden lopusta. Näin ollen joillekin tilikauden tositeaineiston säilytysajaksi tulee melkein seitsemän vuotta, jos kirjanpitovelvollisen tilinpäätösaika on kalenteri vuoden alussa. Kirjanpitovelvollisen tulee järjestää säilytettävilleen aineistoilleen luotettava säilytys paikka toimintansa loppuessa, koska kirjanpitovelvollisen tulee toiminnan loppuessa noudattaa kuuden ja kymmenen vuoden säilytysaikoja. Kirjanpitovelvollinen voi säilyttää aineiston itse tai hyödyntää arkistointipalvelua tarjoavia yrityksiä. (Rekola-Nieminen 2006, ) Koneelliset tietovälineet ja koneellisten tietovälineiden käytön toteutus Kirjanpitolain mukaan koneellisia tietovälineitä, joita voidaan kirjanpitovelvollisen kirjanpidossa hyödyntää, ovat esimerkiksi mikrofilmit, mikrotulostukset ja nykyaikaisemman tietokoneen CD/DVD-levyt, levykkeet ja kovalevyt (Fredriksson ym. 2006, 57 58). Kirjanpitolaissa sallitaan kirjanpitovelvolliselle mahdollisuus hyödyntää koneellisia tietovälineitä kirjanpitomerkintöjen ja tilikauden tositteiden säilyttämisessä. Tämä mahdollisuus on otettu käyttöön, koska tekniikka on kehittynyt ja sitä hyödynnetään nykyään hyvin useasti kirjanpitoa tehdessä. Poikkeuksena on kirjanpitovelvollisen tasekirja, joka tulee säilyttää koneellisen tietovälineen lisäksi asiakirjana eli paperiversiona, koska tasekirjaan vaaditaan alkuperäiset allekirjoitukset. (Rekola- Nieminen 2006, 38.) Tase-erittelyt ja liitetietojen erittelyt voidaan laatia ja säilyttää koneellisessa muodossa nykyään. Niihin vaadittavat päiväykset ja allekirjoitukset voidaan tehdä laatijan ja merkinnän tekohetken ilmaisevalla tunnuksella eli merkintä tehdään yksilöivällä käyttäjäleimalla. (Fredriksson ym. 2006, )\n13 9 Kirjanpidossa käytettävät tositteet voidaan siirtää koneelliseen muotoon. Koneellisessa muodossa oleva tosite on oltava selkeä ja alkuperäisen kaltainen, jotta se voidaan tarvittaessa muuttaa jälleen paperiversioksi ja alkuperäisen muodon kaltaiseksi lukuun ottamatta tositteen alkuperäisiä värejä. Parhaiten tämä onnistuu tositteen skannauksella. Kirjanpitovelvollisen alkuperäinen paperimuodossa oleva tosite voidaan hävittää, kun alkuperäisessä tositteessa oleva aineisto on siirretty kahdelle koneelliselle tietovälineelle ja niiden sisältämän tiedon oikeellisuus on varmistettu. (Fredriksson ym. 2006, ) 2.2 Tilinpäätös Kirjanpitovelvollisen harjoittamasta toiminnasta tulee muodostaa tilikauden päätyttyä tilinpäätös, johon saadaan tarvittavia tietoja kirjanpitovelvollisen kirjanpidossa muodostuneista raporteista. Tilinpäätös tulee laatia noudattaen siihen koskevia periaatteita, joita ovat jatkuvuuden periaate, johdonmukaisuuden periaate, sisältöpainotteisuuden periaate, varovaisuuden periaate, tasejatkuvuuden periaate, suoriteperiaate ja erillisarvostamisen periaate. Kirjanpitovelvollisten tilinpäätökset ovat muodoiltaan erilaisia, koska tilinpäätökseen vaadittavien raporttien määrään vaikuttaa kirjanpitovelvollisen yhtiömuoto. Tilinpäätös voi koostua muun muassa taseesta, tuloslaskelmasta, rahoituslaskelmasta, toimintakertomuksesta ja liitetiedoista. Näitä käsittelen tarkemmin seuraavaksi. Tilinpäätöksen tarkoituksena on antaa kuva kirjanpitovelvollisen toiminnan taloudellisesta tilanteesta, sen suorittamista liiketoimista ja toiminnan tuloksesta sekä kuinka kirjanpitovelvollisen resursseja on hoidettu. Virallinen tilinpäätös koostuu pääsääntöisesti taseesta, tuloslaskelmasta, rahoituslaskelmasta ja liitetiedoista sekä toimintakertomuksesta riippuen kirjanpitovelvollisen yhtiömuodosta ja koosta. Vaadittavat tilinpäätös raportit on laadittava jokaiselta kirjanpitovelvollisen tilikaudelta johdonmukaisuuden periaatetta noudattaen. Tase-erittelyt ja liitetietojen erittely, joita kutsutaan kirjanpitovelvollisen sisäisiksi tilinpäätöskirjoiksi kuuluvat tilinpäätökseen ja niiden tarkoitus on varmentaa yrityksen tilinpäätöstä ja toimintakertomusta todellisiksi. (Leppiniemi & Leppiniemi. 2005, ) Kirjanpitolaki, kirjanpitoasetus ja kirjanpitolautakunnan yleisohjeet pääsääntöisesti säätelevät kirjanpitovelvollisten tilinpäätösten laadintaa, sisältöä, rekisteröintiä ja julkaisua, johon joiltakin osin osakeyhtiöillä\n14 vaikuttaa edellisten lisäksi osakeyhtiölaki (Osakeyhtiön tilinpäätösmalli , 13, 23.) 10 Suomessa toimivan kirjanpitovelvollisen, jonka yhtiö muoto on osakeyhtiö, tulee sen tilinpäätös laatia neljän kuukauden kuluessa tilikauden päättymisestä, suomen tai ruotsin kielellä ja euromääräisenä. Tilinpäätös ja toimintakertomus tulee allekirjoittaa, päivätä ja niiden säilytystavoista tulee tehdä merkintä tasekirjaan sekä ne tulee ilmoittaa rekisteröitäväksi patentti- ja rekisterihalitukseen. Rekisteröinti ilmoitus tulee tehdä kahden kuukauden kuluttua siitä, kun tilinpäätös on vahvistettu yhtiökokouksessa. (Osakeyhtiön tilinpäätösmalli , ) Yleiset tilinpäätösperiaatteet Tilinpäätöstä laatiessa suositellaan huomioimaan tilinpäätöksen laadintaan koskevia periaatteita, joita ovat jatkuvuuden periaate, johdonmukaisuuden periaate, sisältöpainotteisuuden periaate, varovaisuuden periaate, tasejatkuvuuden periaate, suoriteperiaate ja erillisarvostamisen periaate. Kun tilinpäätöstä laadittaessa on noudatettu edellä esiteltyjä periaatteita, voidaan luottaa tilinpäätöksestä saatuihin tietoihin ja tiedetään se, että mahdolliset erovaisuudet tilikausien välillä johtuvat vain toiminnasta, eikä arvostus- ja jaksotusratkaisujen muutoksista. Jatkuvuuden periaate eli oletus siitä, että kirjanpitovelvollisen toiminta tulee jatkumaan toistaiseksi. Tämä näkyy taseen omaisuuserien arvostamisessa, eli esimerkiksi vaihto-omaisuus tulee tilinpäätökseen hinnoitella joko todelliseen hankintahintaansa tai korkeimpaan hankintahinnan alittavaan myyntihintaan tai hankintamenon alittavaan uushankintahintaa. Tuolloin esimerkiksi kirjanpitovelvollisen joutuessa konkurssiin, ei varaston arvoa voida alentaa. (Rekola- Nieminen 2006, ) Tilinpäätöksen laatimiseen liittyvä johdonmukaisuuden periaate sisältää periaatteen, jonka mukaan tilinpäätökseen liittyvien laajuus-, mittaamis-, arvostus- ja kohdistamiskäytäntöjä tulee noudattaa samanlaisina tilinpäätöksestä toiseen. Näin ollen pystytään pitämään kirjanpitovelvollisen toimintaa liittyvät tiedot tilikaudesta toiseen vertailukelpoisina toisiinsa. Tilinpäätöslaatimisen sisältöpainotteisuuden periaate kattaa periaatteen, jossa tulee huomioida liiketapahtumien todellinen luonne kirjauttaessa niitä taseeseen tai tuloslaskelmaan. Näin ollen tilinpäätöslaadinnassa tulee huomioitu oikean ja riittävän kuvan antamisen periaate. Varovaisuuden periaate vaati tilinpäätöksen


Tiedemaailman salapoliisit selvittävät kynttilän mysteeriä | Yle Uutiset | yle.fi\nTiedemaailman salapoliisit selvittävät kynttilän mysteeriä\nKynttilöiden perinteisille raaka-aineille etsitään nyt entistä luonnonmukaisempia ja turvallisempia vaihtoehtoja. Lappeenrannan teknillisessä yliopistossa kynttilät palavat lähes tauotta, kun tutkijat selvittävät kynttilöiden ja raaka-aineiden käyttäytymistä. Mäntyöljykynttilöitä saattaa olla saatavilla jo ensi vuonna.\n14.12.2014 klo 10.13\nLappenrannan teknillinen yliopisto tutkii kynttilöiden raaka-aineita, palamista ja turvallisuutta\nParafiinipohjaisten raaka-aineiden tilalle etsitään uusiutuvia materiaaleja\nEsimerkiksi mäntyöljystä valmistettuja kynttilöitä saattaa olla saatavilla jo vuoden sisällä\nLappeenrannan teknillisessä yliopistossa tehdään salapoliisityötä kynttilöiden parissa.\nViisikerroksisen rakennuksen tutkimushuoneessa palaa iso joukko erilaisia tuikkuja ja kynttilöitä, joiden sulamista ja palamista tarkkaillaan. Kynttilöiden kaikki markkinointierät testataan, että ne täyttävät turvallisuus- ja palovaatimukset.\nParafiini on maaöljyn tislauksessa syntyvä aine. Kun öljy hupenee, perinteiselle kynttilöiden raaka-aineelle käy samoin. Tilalle tarvitaan uusiutuvia raaka-aineita, joita tutkijat nyt selvittävät.\n– Kynttilänvalmistuksessa pyritään pois parafiinipohjaisista raaka-aineista. On tiedossa, että niiden saatavuus heikkenee. Toisaalta pyritään luonnonmukaisiin, uusiutuviin raaka-aineisiin, kertoo tutkijaopettaja Satu-Pia Reinikainen.\nUusiutuvia raaka-aineita kynttilöille ovat kasvipohjaiset öljyt. Kotimaassa kynttilöiden raaka-aine saattaa tulevaisuudessa olla vaikka mänty- tai rypsiöljy.\nMyös eläinperäiset rasvat ovat käyttökelpoisia, ja ne olisivat myös paluu historiaan kynttilänvalmistuksessa.\n– Joitakin kasvipohjaisia kynttilöitä on jo markkinoilla. Esimerkiksi soijapapu- ja palmuöljypohjaisia kynttilöitä on saatavilla. Kaikki pöytäkynttilät ovat vielä parafiini- tai steariinipohjaisia, kertoo Reinikainen.\nKotimaisia raaka-aineita odotetaan vielä. Reinikaisen mukaan mäntyöljypohjaisia kynttilöitä saattaa olla saatavilla jo vuoden sisällä.\nPerinteiset kynttilämateriaalit, steariini ja parafiini, tulevat usein ulkomailta. Kehitystyöllä pyritään myös parantamaan kotimaisen kynttiläbisneksen kilpailukykyä.\nKynttilöistä entistä turvallisempia\nLappeenrannan yliopisto kehittää kynttilöitä Suomen Kerta Oy:n kanssa, joka tunnetaan Havin kynttilöistä.\nTuotekehityksellä kynttilöistä on tullut tutkijan mukaan entistä turvallisempia ja laadukkaampia.\nTeemme täällä tietynlaista salapoliisityötä.\n– Kynttilä palaa yhä puhtaammin, ja siitä jää entistä vähemmän jäännöstä. Melkein kaikki materiaali palaa loppuun saakka.\nTutkijan mukaan materiaalien laadulla on merkitystä, sillä niihin liittyy myös suurin turvallisuusriski. Laadukkaasta kynttilästä ei vapaudu ilmaan vaarallisia aineita.\n– Vaarallisin aine on noki. Jos kynttilä palaa vedottomassa paikassa ja on tehty hyvin, sen ei pitäisi noeta, Reinikainen sanoo.\nKynttiläteollisuus on ollut pitkälti perimätiedon varassa. Niinpä tieteeseen pohjautuvalle peruskehitystyölle on hyvinkin tilaa.\nTuikkusia tulee polteltua mökillä ja pihalyhdyssä. Muuten näen riittävästi kauniita liekkejä työpaikalla.\n– Teemme täällä tietynlaista salapoliisityötä, kun etsimme parhaita raaka-aineita ja syitä siihen, miksi jokin kynttilä käyttäytyy niin kuin käyttäytyy. Meillä on käytettävissämme tarkkoja mikroskooppisia menetelmiä ja sulamista tarkastelevia laitteistoja. Katsomme kiteisiin kynttilän sisälle tai tutkimme valomikroskoopilla langan säikeitä.\nTutkimustyö kynttilöiden parissa jättää tutkijalle intoa nauttia kynttilöistä vielä kotioloissakin.\n– Tuikkusia tulee polteltua mökillä ja pihalyhdyssä. Muuten näen riittävästi kauniita liekkejä työpaikalla, naurahtaa Reinikainen.\nKynttilä voi olla niin kaunis, ettei sitä henno sytyttää 11.12.2014\nKotimaatiedekynttilätTunnelmavalaisimethuonekaluliikkeetLappeenrannan–Lahden teknillinen yliopisto LUTvalaistusTuikkukynttilätsisustusRakennusten sähköjärjestelmät


Arviot tuotteelle CALCIT + D3 500 mg/15 mikrog 100 tablettia\nEtusivu TERVEYS » Vitamiinit, omega-rasvahapot ja kalkki Kalsium Kalsium ja D-vitamiini CALCIT + D3 500 mg/15 mikrog 100 tablettia Arviot\nAsiakasarviot: CALCIT + D3 500 mg/15 mikrog 100 tablettia\nCALCIT + D3 500 mg/15 mikrog 100 tablettia\nCalcit + D3 - tehokkaasti imeytyvää kalsiumsitraattia ja D3-vitamiinia sisältävä kalsiumvalmiste.\nkäyttäjältä Anonyymi päiväys: 7.11.2019\nNo melko ruuren kokoisia nieltäviä.\nEn osaa vielä arvioida\nLiian vähäinen kokemus, en osaa arvioida.\nHyvin toimiva ravintolisä\nEnnenkaikkea edullinen verrattuna muihin käyttämiini kalsiumsitraattilisiin. Plussaa lisäksi siitä että on helppo niellä.\nImeytyy tehokkaasti myös ilman ateriaa kyytipoikana. Tervetullut tuote huonosti imeytyvien perinteisten kalkkitablettien sijaan. Vanhuksille ja sormien ja käsien kiputiloista kärsiville helposti avattava korkki ansaitsee erityismaininnan - siistiä designia toiminnallisuutta unohtamatta.\nCALCIT + D3 500 mg/15 mikrog 100 tablettia - Yliopiston verkkoapteekki


How queer! - Pieni elokuvablogi: Elämä on yhtä iskelmää\nElämä on yhtä iskelmää\nAh, taas on se aika vuodesta: kansalliset Euroviisu-karsinnat. Olen kovan luokan Euroviisu-fani ja katsonut kaikki kisat sitten vuoden 2002 ja muutamat jo sitä ennen. Tässä kohdassa myönnän olevani myös kauhea maanpetturi. En nimittäin vilkaisekaan Ylen tunkkaiseen Umkkiin päin, vaan käännän seuraavat viikot telsuni SVT:lle, jossa ilmoille kajahtaa Melodifestivalen, Ruotsin ikioma viisukarsinta, joka on kuin mini-Euroviisut.\nHämmästyksekseni Ruotsissa on tehty myös Melodifestivalen-elokuva, joten pakkohan se oli katsoa ensimmäisen semifinaalin lämppärinä.\n(Livet är en Schlager, 2000)\nMona Berglund on suuren suuri Melodifestivalen-fani - jopa naisen neljä lasta, Carola, Kikki, Anna Book ja Lena PH, on nimetty melfest-suuruuksien mukaan. Koti on koristeltu fanijulistein ja vanhoja kisoja katsotaan nauhalta ahkerasti. Transvestiitti-veli Candy on yhtä hurahtanut Ruotsin viisuihin, työtön aviomies Bosse taas ei niinkään. Bossen erikoinen työttömän arkiajanviete on tsättäillä netissä kiimaisten miesten kanssa ja esittää näille Netta-nimistä teinityttöä. Tätä hommaa ei avata oikein mitenkään. Kai tämä on Ruotsissa ihan perussettiä sitten.\nPäivisin Mona työskentelee sairaanhoitajana David-nimiselle CP-vammaiselle nuorukaiselle. Mies tahtoo muusikoksi, mutta tarjolla on töitä vain dominopalikoiden maalaajana. Omassa sairaalahuoneessaan David kuitenkin säveltää biisin, johon Mona tekee sanat. Syntyy ehta melfest-schlager, ja puolivahingossa Mona tulee lähettäneeksi sen SVT:lle kuultavaksi, Davidin vastusteluista piittaamatta.\nKohta Monan elämä onkin yhtä hullunmyllyä. SVT:ltä soitetaan, Mona pääsee kuin pääseekin laulamaan kappaleen Melodifestivalenissa. Hurraa! Kohta ovella on lauma paparazzeja ja paikallinen Seiska julistaa Monan uudeksi schlager-kuningattareksi. Tuottaja ottaa yhteyttä ja tarjoaa muikeaa sopimusta - levyjä, kiertueita, oheistuotteita... Mona on kuitenkin täysin unohtanut mainita, että David on säveltänyt kilpailukappaleen. Kun kaikki luulevat Monan nikkaroineen hitin itse, on liian myöhäistä perua. Pian vaakalaudalla ovat ystävyys, avioliitto ja perhesopu.\nLivet är en Schlager heittää kaiken arkirealismin roskikseen jo alkumetreillä. Siinä vaiheessa, kun paparazzilauma ilmaantui Berglundin perheen ovelle keskellä yötä ja Bosse meni vastaanottamaan kuvaajapartion melkein munasillaan, ajattelin jo, että kohta Mona herää tästä fantasiasta ja kaikki olikin vain unta. Muutenkin käsis vaikuttaa 9-vuotiaan kirjoittamalta. Meinasin sanoa että 10-vuotiaan, mutta taisin itsekin kirjoittaa 10-vuotiaana realistisempaa matskua.\nFantastisuudessa nyt sinänsä ei ole mitään vikaa, antaa mennä vaan. Hämmentävää on se, miten nopeasti asiat etenevät ja miten Monasta leivotaan schlager-jumalatarta jo ennen kuin kukaan SVT:n hemmoja lukuunottamatta on kuullut itse biisiä. Ihan oikeasti, jos ne sen käppäisen demon olisivat kuulleet niin ei tässä pisteessä oltaisi, ei millään ilveellä.\nJulkisuus esiintyy leffassa tietysti perhe- ja ystäväsuhteita riepovana paholaisena, joka tekee kivasta Monasta tiuskivan hirviödiivan. Mitään omaperäistä tässä juonessa ei ole. Harjoituksissa laulamisesta ei meinaa tulla mitään, kun omatuntoa kolkuttelevat Davidin luottamuksen pettäminen ja tuotantoyhtiön vaatetoivomuksiin suostuminen Candyn ompelemien glitterunelmien ohitse. Samassa karsinassa esiintyvän melfest-konkarin Sabinan arvostelu satuttaa ja biisiin on vaikea uskoa - ainakin ilman läheisten tukea. Ihan perinteistä "älä unohda kavereita vaikka taivaalta sataa mannaa"-tarinaa. Johon on ympätty netissä tsättäilevä vätysmies. Siis oikeasti. Mikä tämä homma on?\nViihdyttävä elokuva tietysti on kaikesta epärealistisuudesta ja ennalta-arvattavuudesta huolimatta - tai osittain juuri niiden takia. Elokuvan pohjalta on tehty musikaali muutama vuosi sitten, joten ilmeisesti suosi on ollut jonkinlainen. Ihan hauska ja harmiton tekele, vähän niin kuin Melodifestivalen itsessäänkin.\nKäsi sydämellä (Livet är en Schlager, 2000)\nLähettänyt Sanna klo 19.22\nTunnisteet: 2000-luku, draama, komedia, musiikki, Ruotsi\nElokuvavuosi 2015 - Hittejä ja huteja


Haka nousi mukaan kärkitaistoon - FC Haka\nHaka nousi mukaan kärkitaistoon\nEtusivu » Uutiset » Haka nousi mukaan kärkitaistoon\nFC Haka on ollut viime aikoina vaisu vieraskentällä, mutta juhannuksen kunniaksi keskiviikkona kirous meni poikki. FF Jaro kaatui Pietarsaaressa 2-0 (1-0) ja näin koskilaiset nappasivat kauden ensimmäisen voittonsa reissupeleistä.\nHaka avasi maalitilinsä jo 13. minuutin pelin jälkeen. Jami Kyöstilä pääsi erinomaiseen keskityspaikkaan ja Jaro-pakki puski pallon omaan maaliin Hakan painostuksen keskeltä.\nLopullinen niitti tuli toisella puoliajalla. Sitä oli pelattu vain yhdeksän minuuttia, kun John Fagerström prässäsi vahvasti pallonmenetyksen jälkeen. Pallonriistonsa jälkeen Fagerström sijoitti pallon hallitusti alakulmaan.\nLuonnonnurmella pelaaminen pitkästä aikaa aiheutti Hakalle haasteita ja valitettavasti se näkyi myös loukkaantumisina. David Abidor joutui jättämään kentän jo ensimmäisen puolikkaan jälkeen ja loukkaantumisista kärsivät myös Ville Starck ja Jami Kyöstilä.\nSeuraavaksi Haka kohtaa vieraissa sarjakärki HIFK:n. Ottelu pelataan Helsingissä tiistaina 26. kesäkuuta kello 18.30. Haka on vain kolmen pisteen päässä HIFK:sta, joten voitto Helsingistä nostaisi koskilaiset entistä tiukemmin mukaan nousukamppailuun.\nHakan kokoonpano Jaroa vastaan: Joonas Immonen, Jami Kyöstilä (var.), Marco Paunovic, Ville Starck (81. Reetu Räsänen), Henri Malundama (var.), David Abidor (46. Antto Hilska), Anton Popovitch, Joona Tapani, John Fagerström, Salomo Ojala, Samuel Chidi (57. Jonni Thusberg (var.)).\nJaron raportti ottelusta.


Pax 3/2018 on julkaistu\nPax-lehden numero 3/2018 on julkaistu. Verkkolehti on luettavissa maksutta osoitteessa www.pax.fi.\nRauhanjärjestöt ovat pettyneitä rauhantyön valtionapujen määrään hallituksen talousarvioesityksessä ensi vuodelle. Valtakunnallisten rauhanjärjestöjen avustamiseen esitetään vain 300 000 euroa, mikä on noin neljänneksen vähemmän kun kuluvana vuonna.\nRauhanpäivä 21.9.: Tapahtumia Suomessa\nMiten sinä aiot viettää kansainvälistä rauhanpäivää 21. syyskuuta?\nKokosimme listan tietoomme tulleista tapahtumista rauhanpäivänä, katso menovinkit alta!


Scania G 480 CB10x4*6HHZ - Sepelisirkuksen sankari - Konepörssi.com\nScania G 480 CB10x4*6HHZ – Sepelisirkuksen sankari\nScania toi viime syksynä markkinoille mausteita, jotka on hiottu nimenomaan pikitien ulkopuolella liikkuvien tarpeiden mukaan. Näkyvin off road –malliston varusteista on uusi yksiosainen teräspuskuri, joka kätkee sisäänsä tiukankin vedon sietävän vetopisteen. Uudelleenmuotoiltu ja aikaisempaa ulommaksi asennettu puskuri tuo mukanaan totuttua paremman maavaran ja reilumman kohtaamiskulman. Puskurissa käytetystä materiaalipaksuudesta johtuen pienet hipaisut jättävät arvet lähinnä kuljettajan itsetuntoon.\nMaanteillä ja eritoten pikiteiden ulkopuolella käytettävä kalusto räätälöidään aikaisempaa tarkemmin ajotehtävän asettamien vaatimusten mukaan. Lähestulkoon jokaisen autokaupan solmimista edeltää asiakkaan ja automyyjän välinen – usein pitkäkestoinen neuvonpito oikeiden varusteiden ja komponenttien kokoamiseksi. Eri automallien kirjo kaikkine alusta- ja voimalinjavaihtoehtoineen on paisunut huomattavan suureksi, mikä mahdollistaa optimaalisen vaihtoehdon löytymisen.\nPuskurin yläpuolella sijaitsevat ajovalot ovat myös aikaisempaa paremmassa suojassa ulkoisilta kolhuilta. Valmistajan mukaan teräsverkon taakse asennetut valaisimet on sijoitettu kauemmas puskurista, joten mahdollisuus ajovaloumpion rikkoutumiseen on aikaisempaa pienempi. Keulasta löytyvien askelmien ja tartuntakahvojen ansiosta tuulilasin puhdistaminen sujuu totuttua turvallisemmin.\nMaantien ulkopuolella liikuttaessa sattuu ja tapahtuu, joten tuhdit varusteet puoltavat paikkaansa. Teräspuskurista löytyvä vetotappi on mitoitettu kestämään 35 tonnin vetoa, joten upoksiin ajettua autoa voi huoleti kiskoa isommallakin koneella irti maanpovesta myös kuormattuna.\nReilusta maavarasta johtuen kuljettajan työpiste sijaitsee maantieautoa korkeammalla tasolla. Portaikossa tehtävää työmatkaliikennettä on helpotettu tuomalla alimmaiseksi joustavasti asennettu lisäaskelma. Kumien varaan asennettu askelma mukailee maaston muotoja mahdollisuuksien mukaan.\nG-sarjan ohjaamon komentosillalla vallitsee tuttu scaniamainen tunnelma harmaine sävyineen. Koeajetun auton ohjaamon sisäpuolista värimaailmaa ei voida pitää värikkäänä, mutta verhoilumateriaalin valinnassa on tällä kertaa painotettu enemmänkin kulutuskestävyyttä ja helppohoitoisuutta kuin viihtyisyyttä ja värikkyyttä. Scania-maailma tosin kätkee sisäänsä lukuisan joukon muitakin vaihtoehtoja.\nViisiakselisen maansiirtäjän kojelauta näyttää olevan entisellään, joskin kytkinten takaa löytyy käytettävyyttä parantavia uudistuksia. Ensimmäisenä huomio kiinnittyy tasauspyörästön lukon kytkimeen, joka on vaihtunut keinukytkimestä kierrettävään malliin. Kahden keinukytkimen korvaaminen yhdellä kiertokytkimellä takaa muun muassa lukkojen kytkennän aina oikeassa järjestyksessä.\nKoeajokin voimalinjaan kuuluvaa, Opticruise-automatiikalla varustettua GRSO905R-vaihteistoa hallitaan tutulla ohjauspylvään viiksellä, johon on tosin tuotu uusia toimintoja. Kiertokytkimen avulla voidaan valita nyt suunnan ja power-toiminnon lisäksi myös off road-asento, joka sallii moottorille suuremmat kierroslukuvaihtelut. Tällä halutaan pitää vaihtamisten määrä mahdollisimman vähäisenä.\nKaikkiin vaihteistoihin kuuluvalla power-asennolla pärjätään jo aika monella montulla ja kippipaikalla, mutta uusi off road-asento tuo mukanaan varmuutta kaikkein vaativimpiin olosuhteisiin. Ainakin eteläsuomalaisilla metsäautoteillä ajettaessa vaihteiston off road -asento osoittautui toiminnaltaan paitsi nopeaksi, myös teräväksi. Kasvaneen vaihtamisnopeuden ansiosta savu ei juuri katkea, mutta samalla vaihtaminen muuttuu mukavuudeltaan heikommaksi muun muassa kytkimen irrotusnopeuden kasvun vanavedessä.\nOff road –mallistoon tarjotaan myös uutta ja aikaisempaa tehokkaampaa hidastinta, joka tottelee Scanian leirissä mallimerkintää R4100. Nimensä mukaisesti hidastimen teho on 4100 newtonmetriä, mikä tekee siitä erityisen voimakkaan. Valmistajan mukaan uusi hidastin on kehitetty nimenomaan alhaisilla nopeuksilla liikkuvien autojen hidastamiseen.\nMarssinopeuden pudottamisessa voidaan hyödyntää myös jalkapolkimella toimivaa pakokaasujarrua, joka toimii tiiviissä yhteistyössä vaihteiston kanssa. Lattiapolkimen painalluksesta automatiikka vaihtaa nimittäin pienemmälle vaihteelle jarrutustehon kasvattamiseksi.\nKonehuoneessa puhkuva kuusisylinterinen rivikone on saanut kylkeensä mallimerkinnän DC13 111, joka tarkoittaa kuusisylinteristä rivimoottoria. Mielenkiintoiseksi moottorin tekee sen rakenne, sillä 12,7-litraisessa voimalassa hyödynnetään muun muassa perinteisiä PDE-pumppusuuttimia yhdessä SCR-teknologian kanssa. 480-hevosvoimaisen moottorin kilpailuvalttina on siten yksinkertaisuus, mikä mahdollistaa muun muassa rikkipitoisen polttoaineen käyttämisen. Scanian edustajan mukaan pakokaasujen takaisinkierrätystä hyödyntävät moottorit vaativat rikkitasoltaan 10 ppm:n polttoainetta, kun koeajokkimme tankkiin voi huoleti tankata rikkitasoltaan jopa 200-kertaista menovettä. Yksinomaan Suomessa liikkuville autoille ja asiakkaille tekijä on merkityksetön, mutta esimerkiksi itärajan takana vähärikkisen polttoaineen löytäminen ei ole mikään itsestäänselvyys.\nPerinteisiin ratkaisuihin nojautuvan moottorin maksimiteho on käytettävissä kierroslukumittarin neulan osuessa kohdalle 1900 r/min. Koneen tuottama 2400 newtonmetrin maksimivääntömomentti taasen löytyy, kun viisari asettuu välille 1000-1350 r/min. Alamäkiajossa tämä Euro 5-päästönormin täyttävä moottori hillitsee vauhtia enintään 261 kW:n teholla moottorin pyöriessä 2400 r/min.\nKomen valmistaman puolipyöreän kivilavan ylleen saanut maansiirtäjä on valmistunut Södertäljen tehtaalta neliakselisena alustana, joka on saanut matkata Laxån tehtaalle lisäakselin asennukseen. Neljän ensimmäisen akselin paraabelijousituksesta johtuen renkaat pyörivät maata vasten myös tyhjänä ajettaessa, ainoastaan viides akseli on ilmajousituksen ansiosta nostettavaa mallia. Vetoakselistossa hyödynnettävät progressiiviset takajouset (2×41 + 2×48) kasvattavat omalta osaltaan vetopitoa ja ajomukavuutta varsinkin vajailla kuormilla ajettaessa.\nMoottorin tuottama voima välitetään tiehen napavälitteisen RBP835+RP835 -akselistojen kautta. Akselistovalinnasta johtuen autossa on rumpujarrut kaikilla akseleilla, mutta mahdollisuus levyjarruihin avautuu valittaessa takapäähän miedommat napavälitteiset akselit tai vaihtoehtoisesti akseliperät.\nKoeajoa varten laitojen huomaan oli lapioitu reilun 20 tonnin kiviaineskuorma, jonka myötä omamassaltaan 17,5 tonnin ajokin kokonaismassa asettui liki 38 tonniin. 480-hevosvoimainen kone kiskoi sepelisankaria reippaalla tahdilla kohti uusia haasteita automatisoidun vaihteiston heitellessä peliin sopivia välityksiä. Jo muutaman vuoden ajan markkinoilla ollut nykyinen Opticruise-vaihteisto asettuu käytön mukavuuden ja vaihtamisnopeuden suhteen kärkijoukkoihin. Nyt esitellyt off road-toiminnot tekevät siitä entistäkin kiinnostavamman vaihtoehdon manuaalivaihteistolle.\nScania on onnistunut tuomaan ajokkeihinsa monia maansiirtoalan yrittäjiä kiinnostavia yksityiskohtia, joiden avulla kaluston käytettävyyttä on saatu kasvatettua. Off road –ominaisuuksilla voi maustaa G-sarjan autoja, mutta pikapuolin vastaavat ominaisuudet on valittavissa myös matalampiin P-sarjan autoihin. Monen suomalaisen puukuskin harmiksi korkea R-sarjan konttori yhdessä puumiesten suosimien V-koneiden kanssa on päätetty jättää off road –malliston ulkopuolelle.\nTekniset tiedot Scania G 480 CB10x4*6HHZ\nScania DC13 111 L01\ntilavuus 12,7 litraa\nteho 480 hv / 1900 r/min\nvääntö 2400 Nm / 1000-1350 r/min\nautomatisoitu 12+2-portainen manuaalivaihteisto hidastimella\nparaabelijousitetut etu- ja vetoakselit\ntakana progressiiviset jouset\nilmajousitettu ja ohjaava viides akseli\nrumpujarrut kaikilla akseleilla\nKome Rock 450 –kivilavapaketti\nNummi RT152/55 –ryhmäkippi\nakseliväli 1940+4300+1440+1300 mm\nomamassa 17550 kiloa\nvalmistajan sallima tekninen kokonaismassa 41000 kg


Käsistä karannut: Haavistolaislapasia\nKerran jossain asiassa vauhtiin päästyäni jyrään saman teeman parissa joskus pitkäänkin. Tällä kertaa olen jäänyt jumiin paksuista (keskimäärin 200 m / 100 g) langoista neulottaviin kirjoneulelapasiin.\nViime kevään retriitin lahjoituspöydästä hamstrasin kahta eri sinisen sävyä paksua Pirkkalankaa: tummansinistä oli kokonainen 100 g vyyhti, vaaleampaa noin puolikas. Tummansinisestä ehdin käyttää noin puolet syksyn ensimmäisiin kirjoneulelapasiin, joten jäljellä oli sopivasti noin 50 g molempia värejä. Puikkokoko (4 mm) ja sopivat silmukkamäärät (38 s rannekkeessa, 48 s kämmenosassa) olivat jo tiedossa, joten enää tarvitsi keksiä sopiva mallineule. Se löytyi helposti Eeva Haaviston kokoamasta Sata kansanomaista kuviokudinmallia -kirjasta; tämä on nro 49, Kymenlaakso. Toki omassa versiossani on aivan erilainen ranneosa sekä peukalokiila, mutta itse kirjoneule on kyllä suoraan kirjasta. Tällä kertaa onnistuin suunnittelemaan kuvion aloituksen niin, että lapasesta tuli sopusuhtaisen kokoiset ja kärkikavennuksista oikein kauniit. Mikä parasta, onnistuin tekemään kerralla kaksi samankokoista lapasta!\nSamoilla lämmöillä kulutin kaksi muutakin paksun Pirkkalangan jämää melkein täsmälleen samanlaisiin lapasiin. Ja taas tuli kaksi samankokoista lapasta, vaikka tulin neuloneeksi ihan muutakin oikean ja vasemman käden lapasten välissä. Alankohan pikkuhiljaa oppia jotain? Kuopus näitä puna-oransseja katseli jo sillä silmällä, joten taidan jättää nämä odottamaan hänen käsiensä kasvua; siniset laitan menemään paikallisen leijonaklubin joulukeräykseen, jossa kerätään vaatteita, jalkineita, harrastusvälineitä, leluja ja pelejä vähävaraisille lapsiperheille. Siellä rikkana rokassa mennevät yhdet kirjoneulelapasetkin siinä missä kaikki muutkin tänä vuonna neulomani ja saajaansa vailla olevat kädenlämmittimet.\nVielä minulla olisi yksi vyyhti rusehtavanoranssia Pirkkalankaa sekä kerä harmaata Lauri-sukkalankaa. Niistä saisi vielä paritkin kirjoneulelapaset. Noinkohan sitä vielä innostuisi, vai jokohan olisi kokonaan muiden neulomusten vuoro.\nLähettänyt TiiQ klo 9.01\nMariL 3. joulukuuta 2014 klo 13.43\nVirpi 3. joulukuuta 2014 klo 16.02\nSieviä lapasia :)\nenkulin käsityöt 3. joulukuuta 2014 klo 18.28\nUpeita ja varmasti lämoimiä.\niikku 3. joulukuuta 2014 klo 21.42\nTosi kauniita =) Ei kai tähän muuta sanottavaa oo! Pitäis varmaan kaivaa tuo Haaviston kirja ja kokeilla jotain mallia siitä!\nmiikkulainen 4. joulukuuta 2014 klo 18.06\nOn tuo kirjoneulominen ihmeellinen taito... Hienoja!


» Etelä-Suomen AVI jatkaa koronarajoituksia\nEtelä-Suomen AVI jatkaa koronarajoituksia\n5.1.2021 päivitetyt rajoitteet ovat voimassa 31.1.2021 saakka.\nKanta-Hämeen alueen koronavirustilanne aiheuttaa edelleen muutoksia toimintaamme. Päivitetyt muutokset (5.1.2021) ovat voimassa 31.1.2021 saakka. Tiedotamme mahdollisista muutoksista henkilökuntaamme, opiskelijoitamme ja asiakkaitamme Hevosopiston kanavissa.\nYhteistyössä Suomen Ratsastajainliiton ja valmentajien kanssa olemme päätyneet jatkamaan liitto- ja maajoukkuetoiminnan valmennustaukoa Hevosopistolla 31.1.2021 saakka. Syynä valmennusten peruutuksiin on Hevosopistolle kerralla saapuva ihmismäärä ja suuri vaihtuvuus. Muista maajoukkuevalmennuksista poiketen liiton järjestämät senioreiden este- ja koulumaajoukkueiden valmennukset toteutetaan tammikuussa suunnitellusti erityisjärjestelyin.\nEtsimme ratkaisua turvalliseen valmentautumiseen Ypäjällä yhdessä liiton ja valmentajien kanssa.\nMuita valmennuksia on edelleen mahdollista järjestää Hevosopiston tiloissa. Valmentajan vastuulla on noudattaa voimassa olevia Kanta-Hämeen alueelle annettuja suosituksia ja Hevosopiston ohjeita.\nVermon Ravikoulun toiminta on koronavirustilanteen vuoksi keskeytetty Uudenmaan sairaanhoitopiiriä koskevien linjausten mukaisesti tammikuun loppuun saakka.\nSuomen Ratsastajainliitto, Uusia rajoituksia voimaan 30.11. alkaen koronaepidemian hillitsemiseksi ja SRL:n suosituksia:\nHevosopisto onnittelee valmistuneita\nLuonnonvarakeskuksen seminaari valumavesistä


Piia Ristikankareen murhamysteeri: Ennen katoamista iso elämänmuutos\nJUURI NYTMissä urheiluelokuvassa Paul Newmanin roolinimi on Reggie Dunlop?JUURI NYTKamala Harris pähkäilee rajakriisin ratkaisua – nosti esille jopa Sauli NiinistönTiedemies mätkähti katuun Manhattanilla, ja CIA:n synkkä salaisuus alkoi paljastua\n19.12.2018 klo 6:56\nIltalehti vieraili lokakuussa seudulla, josta Piia Ristikankare katosi 30 vuotta sitten. Toimittajana Mari Julku. Anna Jousilahti\nIltalehti on uutisoinut kevään jälkeen useaan otteeseen kadonneen Piia Ristikankareen tapauksesta. Piia oli kadotessaan 15-vuotias ja katoamista tutkitaan murhana. Tapauksesta tuli lokakuussa kuluneeksi 30 vuotta ja poliisi on saanut runsaasti vihjeitä viime kevään jälkeen. Vihje on tullut muun muassa Piian mahdollisesta hautapaikasta.\nYle Perjantai käsitteli Piia Ristikankareen katoamista marraskuussa. Tutkinnanjohtaja Kimmo Heinonen KRP:stä kertoo Iltalehdelle nyt, että ohjelman esittämisen jälkeen vihjeitä tuli jälleen lisää.\n– Kymmenkunta tuli ohjelman jälkeen. Nyt on ollut vähän rauhallisempaa, mutta eilenkin tuli yksi, Heinonen kertoi Iltalehdelle tiistaina iltapäivällä.\nHeinonen kuvailee vihjeitä hyviksi. Ne voi Heinosen mukaan jakaa karkeasti kolmeen ryhmään: Osa viittaa sellaisiin suuntiin, jotka poliisilla on ollut aiemminkin tiedossa. Osa on vanhoihin suuntiin liittyviä uusia tietoja. On myös täysin uusia vihjeitä, jotka eivät ole olleet poliisin tiedossa aiemmin.\n– Näitä täytyy nyt kaivella ja perata, Heinonen sanoo.\nTutkinta jatkuu nyt niin, että poliisi laittaa vihjeitä ”kartalle”.\n– Pystymme katsomaan, mihin ne painottuvat.\nPoliisi on syksyn aikana puhuttanut useita henkilöitä. He olivat katoamissyksynä Piian ammattikoulukavereita. Piia oli juuri syksyllä aloittanut opinnot ammattikoulussa.\n– Ammattikoulun oppilaista olemme puhuttaneet suurin piirtein kaikki, jotka asiasta osasivat jotain kertoa.\nHeinosen mukaan puhutettujen määrä on noin 5-6.\nKeskusteluissa poliisi on saanut vahvistusta sille, että Piia oli hieman muuttunut ihmisenä aloittaessaan ammattikoulussa.\n– Heiltäkin tuli vähän sitä käsitystä, miten Piia muuttui kun hän siirtyi ammattikouluun. Hän oli kokenut päässeensä hieman vanhoista ympyröistä pois. Hän ei kokenut olevansa enää niin kiusattu. Hän oli esimerkiksi ruvennut meikkaamaan, Heinonen listaa.\nAiemmin julkisuudessa on kerrottu, että Piiaa oli kiusattu suhteellisen rankalla tavalla. Uskonto oli yksi kiusaamisen syistä. Piian perhe oli mukana Jehovan todistajien toiminnassa.\nKirjeestä ei vihjeitä\nPiia Ristikankareen tapauksesta ei voida sanoa muuta varmasti kuin se, että hän on kadonnut.\nPiian perhe on kertonut, että Piialle tuli veljensä kanssa riitaa kaukosäätimestä, minkä jälkeen hän lähti. Yhtään varmaa havaintoa Piiasta ei ole tämän jälkeen. Heinonen on sanonut Iltalehdelle aiemmin, ettei poliisilla ole syytä epäillä, etteikö perhe puhuisi totta.\n– Haluan teroittaa sitä, että ei ole mitään sellaista seikkaa tullut esiin, että isää ja veljeä olisi syytä epäillä millään tavalla. Mutta Piian lähteminen perustuu heidän kertomukseensa, ja sitä muut eivät ole nähneet, Heinonen kertoi Iltalehdelle lokakuussa.\nPiia Ristikankareen katoaminen muuttui murhatutkinnaksi 2000-luvun alussa, kun poliisi sai käsiinsä kirjeen. Kirjeen allekirjoitus oli Tom on Borås. Kirjeessä henkilö kertoi nähneensä, kuinka tajuttoman oloista tyttöä nostettiin autoon Piikkiössä Piia Ristikankareen katoamisiltana. Ristikankare katosi juuri Piikkiöstä.\nKirjeestä ei ole tullut nyt uusia vihjeitä.\nKaikkia Piia Ristikankareen katoamiseen liittyviä tietoja voi edelleen lähettää osoitteeseen tku.krp@poliisi.fi.\nPiia Ristikankare on ollut kateissa yli 30 vuotta. POLIISI\n"Hullu, lopeta!” Sari, 20, huusi viimeisiksi sanoikseen - uskomattoman töpeksinnän takia epäilty pääsi pakoon Suomesta, mutta nyt vanha murha palasi poliisin pöydälle10 vuotta sitten nuori äiti Tiina löytyi vantaalaiselta parkkipaikalta kuristettuna, eikä vieläkään tiedetä, mitä hänelle tapahtuiUusi tärkeä vihje Piia Ristikankareen katoamisesta – poliisi vaitonainen: ”En voi avata sitä enempää”Lue sanasta sanaan kirje, joka käynnisti murhatutkinnan 30 vuotta vanhassa katoamistapauksessa - näkikö ”Tom on Borås” Piia Ristikankareen?Tasan 30 vuotta sitten Piia, 15, kiisteli veljensä kanssa kaukosäätimestä, lähti ulos ja katosi - murhamysteeri ehkä ratkeamassa: ”Verkko alkaa kiristyä”


Noin 6 -8 tuntia\n1. Tekoäly ilmiönä antaa perustietoa tekoälystä ja digitalisaatiosta.\n2. Työ ja tekoäly keskittyy tekoälyn ja digitalisaation rooliin työelämän muutoksessa: Miten työ ja työelämä muuttuvat? Mitä osaamista tulevaisuuden työelämässä tarvitaan? Millaisia muutoksia tekoäly ja digitalisaatio tuovat?\nTyö, tekoäly ja ihminen -valmennuksen sisällöt ovat pedagogisesti monipuoliset. Valmennus tarjoaa mahdollisuuden opiskella sisältöä itselle sopivalla ajalla kustannustehokkaasti.


Journalismia kellarista - Journalisti\n9.6.2016 Janne Salomaa, teksti Vesa Laitinen, kuva\nHäkkinen ja Hietaneva tekevät Yle Puheelle Perttu Häkkinen -ohjelmaa yhteisen Vahvempi aines -tuotantoyhtiönsä kautta. Ohjelman suunnitteluun osallistuu myös Yle Puheen tuottaja Heidi Laaksonen.\nPanu Hietanevan ja Perttu Häkkisen mielestä journalistin kannattaa toimia kuten pullonkerääjän: mennä sinne, missä muut eivät ole.\n”Täällä on kaikenlaista roinaa, jota ei ole voinut viedä kotiin”, esittelee Perttu Häkkinen hänen ja Panu Hietanevan työhuonetta.\nOlemme Helsingin Eerikinkadulla vanhan kivitalon kellarissa. Työhuone on koristeltu muun muassa Lenin-veistoksella ja kahdella öljyvärimaalauksella, joissa kuolleen uusnatsijohtajan Pekka Siitoimen neljä lasta tuijottavat vakavina.\n”Ostin ne Siitoimen pojan leskeltä. Muotokuvat ovat pysäyttäviä ja edustavat mielenkiintoista, turbulenttia ja traagistakin lukua suomalaisessa kulttuurihistoriassa”, Häkkinen kertoo.\nSuuresti sisustus ei yllätä, sillä Häkkisen ja Hietanevan toimittama radio-ohjelma Perttu Häkkinen käsittelee suomalaisen yhteiskunnan marginaaleja. Ohjelmassa on haastateltu muun muassa profeetaksi itseään uskovaa Jouko Pihoa, nukeilla leikkiviä aikuisia ja nuorta perheenäitiä, jolla on seksisuhde koiransa kanssa.\n”Jos ihmisellä on intohimoinen suhde johonkin asiaan, hän muuttuu meidän silmissä kiinnostavaksi”, Hietaneva sanoo.\nPerttu Häkkinen alkoi Yle Puheella tammikuussa 2013. Alun perin sen piti olla tavanomainen yhteiskunnallinen keskusteluohjelma. Pian tekijät kuitenkin huomasivat, että heidän kannatti keskittyä erilaisiin vaihtoehtokulttuureihin, joihin molemmat olivat perehtyneet.\n”Journalistin kannattaa toimia kuten pullonkerääjän: mennä sinne, missä muut eivät ole”, Hietaneva sanoo.\nKun Häkkinen oli nuori radiotoimittajaopiskelija, hänelle painotettiin, että ennen studioon menoa pitää lukea iltapäivälehdet, jotta tietää missä mennään.\n”Olen eri mieltä”, hän sanoo.\n”Suomalainen mediakenttä elää pitkälti umpiossa, jossa radiojuontajat siteeraavat iltapäivälehtiä, jotka puolestaan kertovat, mitä televisiossa tapahtuu. Sanomalehtiä toki kannattaa lukea, mutta tärkeintä on löytää oman intohimonsa kohde ja syventää tietämystään suhteessa siihen.”\nHäkkinen ja Hietaneva kertovat lukevansa pari kirjaa viikossa. Lukemisen tuoma tietopääoma auttaa paitsi keksimään ohjelma-aiheita myös saamaan vieraita studioon. Usein haastateltavat kysyvät ensin toimittajilta, ovatko he tekemässä pilaa aiheesta. Asiantuntevan keskustelun käyminen kuitenkin yleensä vakuuttaa haastateltavat työparin vilpittömyydestä.\nOhjelman tekijät pyrkivät välttämään arvottavia ennakkoasenteita ja antamaan vieraidensa kertoa omin sanoin kokemuksistaan ja uskomuksistaan.\n”Se ei tarkoita sitä, ettei kriittisiä kysymyksiä voisi esittää”, Häkkinen lisää.\nHänen vakiokysymyksiinsä kuuluu, mistä haastateltava tietää, etteivät hänen uskomuksensa ole vain mielikuvituksen tuotetta.\n”Jotkut vastaavat, etteivät he sitä voikaan tietää.”\nToiset taas uskovat järkähtämättöminä omaan asiaansa, kuten ufokontaktihenkilönä itseään pitävä Kalevi Riikonen, jonka Häkkinen ja Hietaneva tapasivat toissa vuonna.\nMutta miten pitää keskustelu maan pinnalla, jos vieras leijuu useimpien näkökulmasta omissa sfääreissään?\n”Aina voi kysyä konkreettista esimerkkiä: mitä haastateltava tarkoittaa?” Häkkinen sanoo.\n”Tätä pitäisi kysyä enemmän myös esimerkiksi poliitikoilta.”\nPanu Hietaneva on 37-vuotias vapaa toimittaja. Kirjoittaa parhaillaan Ville Similän kanssa populaarikulttuuria käsittelevää tietokirjaa. Ollut aiemmin toimittajana muun muassa Helsingin Sanomien Nyt-liitteessä ja Etelä-Saimaassa sekä taustatoimittajana useassa tosi-tv-ohjelmassa. Koulutukseltaan radio- ja tv-työn medianomi.\nPerttu Häkkinen on 37-vuotias vapaa toimittaja ja muusikko. Tehnyt Ylelle radioohjelmia vuodesta 2011. Työskennellyt myös muun muassa Helsingin Sanomille ja Radio Helsingille. Kirjoittanut Vesa Iitin kanssa tietoteoksen Valonkantajat – Välähdyksiä suomalaisesta salatieteestä. Koulutukseltaan filosofian maisteri pääaineenaan teoreettinen filosofia.\n8/2016 Jouko Piho journalismi Kalevi Riikonen Panu Hietaneva Perttu Häkkinen radiotyö työelämä työpari


Lukija-arvostelu (4rde): NHL 09\n28.05.2009 - 12:52, 4rde\nLukija-arvostelu (Hockeysman): NHL 09\n"Jos ei pääse kiinni änäriin on pakko miettiä elämän tarkoitusta" - yksi fani 2k:n foorumilla. Hän puhuu totta. Tosin ei ihan elämää miettiä, mutta ainakin sitä että pitääkö urheilupeleistä ollenkaan.\n25.05.2009 - 17:42, Hockeysman\nLukija-arvostelu (falchy): NHL 09\nTempo hidastui liikaa '08:sta, mutta muuten erinomaista lätkää!\n11.05.2009 - 11:50, falchy\nLukija-arvostelu (Moolle): NHL 09\nNHL 09 Arvosteluni:\n(On muuten ensinmäinen jääkiekko pelini/ja urheilu)\n+NHL 94 Kontrollit\n-Ei suomen kielistä selostusta\n26.01.2009 - 17:56, Moolle\nLukija-arvostelu (Jokke7): NHL 09\nLoistava lätkäpeli, joka lähestyy jo täydellisyyttä.\nmiinuksina pienet ärsyttävät bugit, pelkästään sm-liiga joukkueet, ei itse sarjaa, ja muutama pelillinen ongelma.\n26.01.2009 - 14:50, Jokke7\nLukija-arvostelu (Shooter): NHL 09\nParas jääkiekkopeli. Mutta ei täydellinen, paljon pikkuvikoja.\n13.12.2008 - 21:24, Shooter\nLukija-arvostelu (LeZe): NHL 09\nViime vuonna NHL-pelisarja ylsi jo lähes erinomaiseksi peliksi mutta pienet, ärsyttävät virheet sekä online-sekoilut pilasivat kokemusta hieman. Viime vuonna oltiin kuin hiomaton timantti Crosby mutta tänä vuonna ollaankin sitten jo melkein Gretzkyn tasolla. NHL 09 parantaa kaikkea mikä 08:ssa jäi hampaankoloon sekä tuo mukanaan uusia, hienoja kikkoja ja kuvioita, joten luvassa onkin parasta jääkiekkoakoskaan.\n03.12.2008 - 17:51, LeZe\nLukija-arvostelu (zakk): NHL 09\nEhdottomasti parasta lätkää ikinä, tästä vaikea pistää ensi kaudella paremmaksi. Be A Pro loistava keksintö joka jaksaa koukuttaa, ja sitten vielä perus moodit päälle. Vielä kun täyden SM-liiga kauden ja päivittyvät rosterit siihen niin lähes täydellinen.\n13.11.2008 - 16:11, zakk\nLukija-arvostelu (Darwin): NHL 09\nBestest hockey game there is! Eli oikeasti nautittava jääkiekko joka on herkkua varsinkin moninpelinä samalta "sohvalta".\n08.11.2008 - 22:02, Darwin


Edunvalvonnassa olemisen sietämätön keveys - Voit sä jeesaa?\nHanna Videll 22.04.2015 13.05.2015\n”Tiiätkö miltä tuntuu, ku tilillä on rahaa, mutta ei voi ostaa joululahjaa läheisille?”\nSydäntä riipaiseva kommentti ihmiseltä, jonka kanssa juttelin hänen omassa kodissaan. Edunvalvonta on hänen elämäänsä, eikä hän kiellä, etteikö sitä peliriippuvuuden vuoksi tarvitsisi. Silti ainainen vääntäminen käyttörahasta on väsyttänyt hänet sairauksien lisäksi.\n”Arvaa onko nöyryyttävää anoa lisää rahaa, jotta saa kerran vuodessa ostettua alusvaatteita?”\nTiedätkö miltä tuntuu olla toisten armoilla?\nEdunvalvonta on yleensä asiakkailleen välttämätöntä, mutta moniko meistä tietää, mistä ihminen luopuu sitoutuessaan julkiseen edunvalvontaan?\nTilitapahtumat asiakas saa tietoonsa vain erikseen pyytämällä. Tämä on mielestäni uskomatonta: jokaisella on oikeus tietää mihin hänen rahansa kuluvat! Valtakirjalla olen niitä itsekin pyytänyt maistraatista asiakkaalleni, tuloksetta.\nHelsingissä edunvalvontaa hoitaa Oikeusaputoimisto: se tarjoaa edunvalvontapalveluja yli 600 000 helsinkiläiselle, joista edunvalvonnan asiakkaina oli vuoden 2014 lopussa 7300 henkeä.\nJokainen hoidettu ja varsinkin hoitamaton asia vaikuttaa suoraan edunvalvonnassa olevan arkeen. Edunvalvojansa voi saada kiinni 4 päivänä viikossa. Rahat ovat silti yleensä viiveellä tilillä, jos jotain yllättävää sattuu.\n70€ viikon ruokiin ja kaikkeen muuhun kaupasta ostettavaan lienee aika normaali käyttöraha yksinelävälle. Edunvalvonnassa oleva asiakas ei voi itse tehdä toimeentulotukihakemusta, vaan edunvalvoja päättää onko tarpeen hakea toimeentulotukea – jopa asiakkaan sosiaalityöntekijän kanssa sopima harkinnanvarainen toimeentulotuki hoitotarvikkeisiin jätettiin hakematta edunvalvojan toimesta, koska hänen mielestään rahaa oli riittävästi – muttei kuitenkaan läheisten joululahjoihin…\nVirheitäkin tapahtuu, ihmisiä kun ollaan: joskus monen sadan euron lasku on maksettu kahteen kertaan. Tilintarkastus tehdään vuosittain. Elämäntilannetta selittäessään voi saada vastauksen, että täältä hoidetaan sinun raha-asiasi.\nTähän kirjoitukseen kokosin useamman ihmisen kokemuksia heidän suostumuksellaan. Diakoniatyössä olemme luottamuksen arvoisia.\nLatest posts by Hanna Videll (see all)\nAnkkuri ylös ja kohti avioliiton satamaa (osa 1.) - 06.04.2022\nVapaus uskoa -tai olla uskomatta - 10.02.2022\nKadotin jotain-vai sainko sittenkin? - 10.11.2021\nPost Tags: #edunvalvonta#köyhyys#oikeudet\nMikä seurakunnassani on tärkeää?\nLue lisää Edunvalvonnassa olemisen sietämätön keveys\nKirjoittanutKati Markkanen 25.05.2022 25.05.2022\nJaa myös muille: Lisää Perjantai kääntyy iltapäivään. Kiireinen työviikko ja perheen pyörittämisen touhut ovat vaatineet veronsa. Kaipaan lepoa ja tarvitsen omaa rauhaa. Haluan kotiin. Kävelen metron liukuportaita alas. Penkillä nukkuu likaisissa vaatteissa mies. Hän on käpertyneenä kylmässä, lopen uupunut ja yksin. Katson miestä, teen niin kuin lukuisat muutkin, kävelen ohi. En halua häiritä, en tiedä…\nJaa myös muille: Lisää Hyväksyttäviä vastauksia ovat molemmat: kyllä ja ei. Kysymykseen saa vastauksen kyllä, jos vastaaja on kohdannut diakoniatyöntekijän haastavassa elämäntilanteessaan ja saanut apua. Kieltävän vastauksen kuulee silloin, kun vastaaja ei ole ollut tietoinen diakoniatyön mahdollisuuksista. Diakoniatyöntekijänä hätkähdän aina kuullessani ihmisiltä tai mediasta arvailuja, jopa epäilyjä, kirkon diakoniatyön mahdollisuuksista auttaa. Meidän tekemämme diakoniatyö 150…\nJaa myös muille: Lisää Diakoniatyössä näkyy surullisesti se, kuinka vähillä rahoilla sinnittelevien taloustilanne käy aina vain ahtaammaksi. Asiakkaiden joukossa on tätä nykyä myös työssäkäyviä. Eräs diakoniatyöntekijä kertoo asiasta näin: ”20 tai 30 vuotta sitten asiakkaamme olivat suurimmaksi osaksi päihde- ja mielenterveysongelmaisia, joilla oli hätä, mutta suhteellisen hyvät tukipalvelut. Nykyisin asiakaskunta on laajempi. Yhä useampi työssäkäyvä…\nIlpo Paldanius sanoo:\nMulle otettiin peliriippuvuuden ja velkakierteen ratkaisemiseksi edunvalvoja, joka ei voinut olla oman paikkakuntani, koska oli jotain oikeudellisia ristiriitoja oman paikkakuntalaisen edunvalvonnassa olevan kanssa. Sain ensimmäisen vuoden aikana vuokrani maksettua ja pankista vanhempien takaamana 12000e lainan, pelivelkojen maksamiseen. Tuo oli sitä aikaa kun vippejä sai, vaikka samasta firmasta oli maksumuistutus tullut.\nPelatessa oli aina ensin tavoitteena saada vippikulut peitettyä, sitten entiset velat kuitattua ja sitten voitolle pääseminen, mutta aina päädyin 0,00 euroon, vaikka oli useita tuhansiakin välillä pelitilillä.\nEdunvalvonnassa oleminen on ollut nöyryyyttävää, varsinkin kun edunvalvojaksi vaihdettiin äitini, johon saan nopeammin yhteyden, kuin kaukana olevaan yleiseen edunvalvojaan. Kuitenkin pelivelka on lyhentynyt ja rahat riittää elämiseen, kun lopetin tupakoinnin.\nJos raha-asiat meinaa täysin karata, kuten mulla, on edunvalvoja ihan hyvä apu. Itse saatan seuraavassa tarkastelussa pyytää sen lopettamista, kun tosissaan ehjiä sukkia ei riitä, kalsareista puhumattakaan, jos käyttörahaa vähänkin muuhun kuin ihan välttämättömään käyttää. Koko edunvalvonta-ajan olen ollut työsuhteessa, vaikkakin nyt leikkausten takia saikulla kohta vuoden.\nTyömotivaation kannaltakin edunvalvonta on ongelma, kun tili ei tule itselle, vaan edunvalvojalle ja työkavereiden tilipäivästä puhuminen harmittaa. Toisaalta sinne edunvalvontatilille kertyy rahaa, jota voi toivottavasti joskus itsekkin käyttää.\nPelaaminen mulla loppui oman mökin ostettua ja nyt on niin paljon muuta tekemistä ja menemistä, että ei kerkiäisi pelata.\nHanna Videll sanoo:\nHienoa, että sinua Edunvalvonta on auttanut saamaan elämän takaisin raiteilleen ja saamaan peliriippuvuuden aisoihin. Olet myös rohkea kun kerrot avoimesti ongelmastasi ja voin sanoa, että et ole yksin ongelmasi kanssa! Tarinasi kertominen voi tuoda toivon näköaloja jonkun toisen samojen ongelmien kanssa painivan elämään. Monen talous on mennyt pelaamisen, ostosriippuvuuden ja/tai pikavippien kanssa sekaisin.\nOnneksi meillä Itä-Helsingin seurakunnissa on apuna myös upeita vapaaehtoisia talousneuvojia Raha-asioiden neuvontaringissä eli RaRi:ssa. He voivat auttaa talousasioiden joskus niin aikaa vievissäkin alkuselvittelyissä ja ohjata eteenpäin saamaan oikeanlaista apua. Heidän apunsa piiriin voi päästä ottamalla oman alueen diakoniatyöntekijään yhteyttä.\nTärkeitä seikkoja häpeäntunteesta nostat myös esille; siitä, miten nololta tuntui aikuisena olla äidin ”peräänkatsottavana” ja miten rahat todella ovat niin tiukilla, että uusi sukkaparikin tuntui unelmalta.\nMutta nyt sinulla on mökki ja paljon mielekästä tekemistä: upeaa kuulla siitä Ilpo! Siunattua suloista kevättä ja iloa mökkielämään sekä hyvää leikkauksesta toipumista.\nHienoa kuulla, että sinä olet saanut talouselämäsi jälleen järjestykseen edunvalvonnan avulla! Ja kiitos rohkeudestasi jakaa tarinasi: moni on pulassa peliriippuvuuden ja/ pikavippien kanssa ja elää yksin niistä seuraavan häpeän kanssa. Toivottavasti useampi uskaltaisi hakea mahdollisimman ajoissa apua ja huomaisi myös sen, minkä tuot tekstissäsi esille, että Edunvalvontasopimus on mahdollista myös purkaa -sen ei tarvitse jatkua loppuelämää vaan juuri noin, että se parhaimmillaan tukee vaikean ajan yli.\nHelppoa ei ole sinullakaan ollut: kuvaat noloutta siitä, kun äiti valvoi rahankäyttöäsi ja työntekomotivaatiokin oli välillä kateissa kun lisärahaa ei töillä käyttöön saanut. Upeaa, että olet jaksanut kuitenkin pinnistellä ja sietää vanhoja kalsareitakin, nyt voit toipua leikkauksesta ja nauttia mökkielämästä.\nSiunattua suloista kevätaikaa ja mökkeilynriemua sinulle Ilpo!\nKiitos rohkaisevasta vastauksesta!\nLähipiiristä todella harva tietää edunvalvonnastani ja ihmettelee kun kerron että en voi vaikka leffaan tuosta vaan lähteä rahan takia, vaikka tietää että minulla on omaisuutta ja olen tehnyt kalliitakin hankintoja esim kotistudiooni liittyen.\nOli aikoinaan todella iso ihme ja rukousvastaus, se että juuri kun oli noin 20000e menossa ulosottoon, suostui pankki antamaan lainan, vaikka kerroimme mistä velka johtui. Sosiaalityöntekijältä apua kysyessä hän sanoi että antaa mennä ulosottoon, niin etköhän siitä opi. Nyt on enää vuosi tuota lainaa maksamatta ja sitten alan maksaa taloa kokonaan itselle.\nJuuri nyt kun sairauspäivärahojen maksimi täyttyi jo yli kuukausi sitten on vähän henkisesti raskasta, vaikka raha riittää, kun pidin vuosiloman viimekuussa ja nyt haen ansiosidonnaista ja kuntoutustukihakemus on vireillä, mutta kummankin käsittely kestää.\nSiunattua ja mahtavaa kevättä sinnekkin etelään.\nPs. En tiedä miksi juuri teidän sivuille edunvalvonnasta tietoa pitkästä aikaa etsiessä osuin, mutta oli helpompaa kertoa rehellisesti tilanteesta vähän kauemmas, kuin ihan oman paikkakunnan ihmisille.\nOn hankalaa, kun olen esimerkiksi valittu kunnassamme yhdeksi luotetuista miehistä kiinteistötoimituksille ja toimin tilintarkastajana eräässä taloyhtiössä. Jos lähipiiri tietää että olen pistänyt 500 euroa pöytään luottaen että rulettista tulee punainen tai musta, en kovin luotettavaa kuvaa itsestäni anna. Pelatessa koin että en ole oma itseni, vaan otin riskejä, joita ei normaalisti tulisi otettua, mutta kun siihen maailman uppoutui, ei millään muulla ollut väliä. Kiitos Herralle että tuolta on pois päässyt ja on ihan uudet kuviot.\nVastaa käyttäjälle Hanna Videll Peruuta vastaus


Race with the wind: Tyttömäistä koskityyliä\nPieta - Oon lukenut erilaisia tyyli/lifestyle blogeja suunnilleen niin kauan kun sellasia alkoi pikkuhiljaa tulla ihmisten tietoisuuteen. Itsekin perustin vähä samaa linjaa noudattelevan blogin kohta viitisen vuotta sitten, mutta en koskaan omaksunut oikein sitä tyyliosuutta. Oon aina ollut vähän sellainen poikatyttö. Vaikka pukeudunkin tyttömäisesti, ei esim muotijutut/shoppailu ole koskaan ollu mulle niin mielekkäitä asioita. Kaupoissa ravaaminen ei jaksais kiinnostaa ja usein rievut tulee ostettua alelaareista. Kuitenkin harrastusvaatteiden/välineiden shoppailu ja esim kalastuslookien miettiminen on hauskaa. Käytän usein aika pienia summia ostoksiini, mutta toista on harrastustavaroiden kanssa. Alla pari esimerkkiä siitä minkä näköisenä mut voi joen varresta bongata.\nMusta tuntuu että kaikki perhokalastavat naikkoset näyttää suunnilleen samalta. Tai oikeestaan kaikki, sukupuolesta riippumatta. Samanlaisiahan noi vaatteet on. Nykyisin saa joitain vaatteita suunniteltuna pelkästään naisille, mutta omista kuteista tälläinen on vain Patagonian kuoritakki. Vissun kahluuhousut on miestenmallia, mutta käy ihan hyvin kun löytyy koossa XS ja malli on aika slimmi. Harrastuksen alkuvaiheilla mulla oli lähes kaikki kamat kahluuvaatteita myöten Juusolta lainassa. On ihan kätevää kun ollaan saman pituisia. Perhepiirissä kuuleekin usein läppää kahdesta hobitista. Pikkuhiljaa olen saanut kartutettua omaa vaate/välinenurkkausta. Oma sidontapenkkikin löytyy, tosin se on Juusolta jäänyttä "perintöä".\nKalastusvaatteissa tietenkin tärkeintä on mukavuus ja käytännöllisyys, mutta tuleehan sitä tietenkin mietittyä myös ulkonäköä. Musta on hauskaa leikitellä pienillä jutuilla, esim sillä että vapa ja arskat matchaa yhteen. On myös kivaa että kuoritakissa on muutama liilan pinkki yksityiskohta, täytyyhän sitä jotenkin erottua kanssakalastavista miekkosista, vaikka olisikin kaivautunut syvälle takin uumeniin pahalla kelillä. Voi kuulostaa pinnalliselta, mutta mä laitan aina pientä meikkiä namaan kun lähden koskelle. Harvoin lähden himasta ilman mitään meikkiä, miksi siis lähtisin kalaankaan meikittä? Tietty on poikkeuksia, naaman ehostus ei hirveesti jaksa kiinnostaa jos on syvällä skutsissa eikä tietoakaan millon pääsee pesulle seuraavan kerran. :D\nSeuraavana hankintalistalla on uudet aurinkolasit. Kuvissa näkyvät pleksit on niin huonot, että niistä on melkein enemmän haittaa kun hyötyä. Ne on Thaimaasta hankitut ihkaoikeat viiden euron RayBanit... Tietenkin ne suojaa silmiä väärään mestaan heitetyiltä perhoilta, mutta siihen ne hyödyt sitten jäävätkin. Jotkut polaroidut arskat olis hyvät. Oon vähän miettinyt Leechejä, niitä näyttäis löytyvän ihan kivoja malleja eikä hinnatkaan olis kauheen pahat. Myös Oakleyltä löytyy siistejä. Myös joku tuulenpitävä välitakki olis kiva. Ite en tykkää aina tunkea kuoritakkia päälle, tulee jotenkin tönkköfiilis. Tällä hetkellä välitakin virkaa on pitänyt ekassa kuvassa oleva Helly Hansenin super lämmin fleece. Harmi vaan että se imaisee vettä tosi nopsaan, ei siis sovellu pieneenkään tihkusateeseen. Patanogialta löytyisi ihan mukavan näköisin välitakkeja.\nJos kahluukielto on voimassa, keli tosi kuuma tai haluaa käydä heittämässä pikaiset afterworkit urbaaineissa mestoissa, tulee kalaan lähdettyä ihan perusvaatteissa. Farkut ja tennarit jalkaan vaan ja menoksi. Sillon tosin täytyy olla vähän tarkempi missä liikkuu... Pludasin hienosti keväällä Vanhankaupunginkoskella. Silloin oli onneks kevään ekat kunnon helteet ja märät tennarit oli oikestaan vain hyvä juttu!\nHankkimisen alla on myös uusi kela pinkkiin vapaan. Tiborista tuli uuden Guidelinen kaveri, mutta pinkki unelma kaipaa vierelleen vertaistaan kelaa. Myös keloissa on mun mielestä tärkeetä ulkonäkö. No okei, ihan ekana tietenkin se että kaikki toimii. Silmä lepää jos koko setti näyttää hyvältä. Haaveissa olisi Abel classic brown trout maalauksella, mutta noi maalatut kelat on aika suolaisen hintaisia. Oon nähnyt jopa unia siitä kelasta.... Myös yksivärinen olis ihan ok. Kohta alkaa pitkä talvi ja aikaa hioa setit kohdalleen ensi vuodeksi!


Palkkapäivä Lainat Ei Fax tarvitaan : Get loput Lomakkee - www.hhmusic.fora.pl\nPalkkapäivä Lainat Ei Fax tarvitaan : Get loput Lomakkee\nWysłany: Nie 17:06, 09 Lut 2014 Temat postu: Palkkapäivä Lainat Ei Fax tarvitaan : Get loput Lomakkee\nkuitenkin , löydät myös paljon vaarallisten huijauksia online tapahtumat. Olen varma, paljon liikemies on estää ongelma by maksamatta kuljettaja / kapellimestari tulos vaihtoehtona vaaditaan set päivittäin Ja joka viikko määrä rahaa sanoa 6 yötä joka viikko kanssa sunnuntai on Inch autoilijan ilta Inch . Pitäisikö sinun käteisennakkoa on aivan liian kaukana ja olet ilmeisesti Nurkkaan käteisellä , ottaa huomioon valitsemalla lainoja jotka voivat antaa sinulle tuotot kehitys oikealle, kunnes seuraava salaryday. Ei ole yllättävää, niille, jotka ovat superior FICO tulokset luultavasti maksaa pienempi Palkkiot ja pienempi hinnat . Voit osto näiden rahastot sisäpuolella tuntia [link widoczny dla zalogowanych] On true kuin järkyttävän suuret määrä seudullamme Amerikka nyt Majoittuminen palkkapäivä palkkapäivä , vähintään on todella pienet reuna ja kustannussäästöjä ne voivat olla yksi tai kaksi raha päättää laittaa erittäin suosittu laina yhtiön samalla . Muut suuri ongelma Suhteen asuntolainojen on voittovarat .\nymmärtää tuki kun hän näkymät että tekniikka taloudellinen vapaus ja ei monta vuotta aikaa. satunnaisesti, se voisi mennä edellä Tämän estradi liian [link widoczny dla zalogowanych] Vaan laitokset tehostettua , luotto velka paisunut . Oman real lyhytaikaisen lainan tulee järkeviä tutkimaan käteisennakkoa palkkapäivä lainat . arviointi luotto Track Record - huono luotto-pisteet voi olla tuloksista petollinen käyttäen teidän ssn (identiteettivarkauden ) tai väärä tiedot .\nKymmenet miljoonat työttömien yksilöitä voi todellakin toteutua . U. s. sääntely vinkkejä kuultava laina yritykset osoittaa vuosikorko sivuilla [url=kaikkipikavipit.wordpress.com]kaikki pikavipit ilman tekstiviestiä[/url] kaikilla ihmisillä on huomannut omaisuuden rahoituksen laina katastrofi ja seurannut finanssikriisi historia useita vuotiaat . Voisit ehkä ollut yksi monista surullinen erilaisia ?? olla työtön at korkeus kanssa taloudellinen katastrofi . jälkeen, että pankki - täsmälleen sama joka olet tehnyt yksinkertaisempaa säilöntä - Tennarit olet kotona ja sulkee sen. On muitakin syitä sisällyttämään , mutta tavallinen kysymys olet käsittelevät on, että usein teidän veroja tilanne saa ylimääräisiä hankala ja rakkaat kun olet integroidut .\nTällöin sinun on kyky saada edullisten asuntolaina . Näin voi vain tehdä raha extra kivinen . Spinning Personal laina Capital - Lukuisat ehdottaa , Alueet, Places, Kylät ja kaupungit läsnä spinning pankkilainaa rahoitus auttamaan kanssa pienyritysten eteneminen . Ja tämä on luotu voimakkaampi by huijaus tarjoajat, jotka huijaus tarvitseville ihmiset. Tai Saattaa joitakin yhdistelmä kahden . Jotkut ihmiset eivät oma tahansa set etu [link widoczny dla zalogowanych] kuitenkin , vähemmän kuin täydellinen luotto vakuutena auton lainat yritykset ovat tämän artikkelin toimittaa este vapaa rahoitusapulainan ja huono luotto luotto etsijät tarkoituksenmukaisesti. Bad , varsinkin jos ajatellut menossa perinteinen rahoituslaitos ehkä lainanantaja tai Osuuspankki . Siksi kotiin osakkuuslainaa luokitellaan vakuutena moottori rahoitus.\nOnko sinulla asuntolaina ? Luuletko olet sisällä erittäin hyvä asema oman omaisuus ? Jos näin on, katsomaan määrä.


lomakodit – Concepciónin maakunta, CL: Talot ja muut | Vrbo\nOlipa suunnitelmissasi sitten pitkä lomamatka tai lyhyt viikonloppuloma, kohteesta Concepciónin maakunta löytyy monia viehättäviä alueita. Vrbon asiakkaiden keskuudessa suosituimmat alueet ovat:\nVrbo tarjoaa sinulle mahdollisuuden tutustua myös moniin muihin suosittuihin alueisiin kohteessa Concepciónin maakunta! Voit tarkastella muilla suosituilla alueilla sijaitsevia lomakoteja hakukenttämme avulla.\nVrbo tarjoaa laajan valikoiman loma-asuntoja, jotka sijaitsevat lähellä kohteen Concepciónin maakunta upeita nähtävyyksiä. Oli kyse sitten pitkästä lomamatkasta tai lyhyestä viikonloppulomasta, Vrbon asiakkaiden keskuudessa suosituimmat nähtävyydet, joiden lähellä yöpyä, ovat:\nVrbon avulla voit löytää itsellesi majapaikan myös monien muiden kohteen Concepciónin maakunta nähtävyyksien lähettyviltä. Kirjoita haluamasi nähtävyys hakukenttäämme ja tarkista saatavilla olevat loma-asunnot.